
Organisacion: Mas di 10 mil hende a bishita Aruba Art Fair 


SAN NICOLAS - E organisacion di Aruba Art Fair cu 
a tuma luga diabierna, diasabra e diadomingo na San 
Nicolas, ta bisa cu mas cu 10 mil hende a bishita e even- 
to cultural. 

Bon Dia Aruba tambe a publica diferente articulonan riba e 
evento aki. E ultimo articulo unda varios artista a vocifera nan 
malcontento na nos, a haya basta comentario. Nos a purba 
tambe manera menciona den e articulo ey, e banda di medaya 
di e organisacion, sinembargo nos no a ricibi nan comentario 
ainda. 

Aki bou por lesa e informacion for di un relato di parti di 
ministerio di Cultura. Mas potret por haya riba pagina A8 den 
e edicion aki: 

“Durante henter e fin di siman, San Nicolas a briya cu yen 
luz, color, arte den tur forma, y caranan di famianan contento. 
Hopi elogio a bay na e team cu a organisa Art Fair, na e artis- 
tanan pa nan colaboracion y tambe e Ministerio di Minister 
Otmar Oduber cu vision pa haci di San Nicolas e centro di 
cultura y herencia. 

Grandi y chikito a disfruta y admira e obranan di arte na San 
Nicolas. Den entrevista cu algun persona cu a lanta y ta biba 
na San Nicolas, nan a comenta cu e desaroyo aki ta bon y nan 
ta aplaudi esaki. Sinembargo ta spera di mira continuidad den 
e desaroyo y tambe cu mas actividad ta wordo organisa regu- 




larmente na San Nicolas. 

Diabierna tabata e prome anochi, unda cu tabatin e fashion show cu por wordo describi den un 
palabra, fabuloso. Hopi hende a uni rond di e pasarela forma riba cayanan na San Nicolas unda 
diferente diseñadornan a show nan coleccion di paña, tas, acesorio entre otro cu diferente 
modelo local a modela. E di dos anochi a atrae un publico masal, hende di tur parti di Aruba y 
bishitantenan uni na San Nicolas unda cu nan disfruta di algun ora yena cu cultura y herencia 
tabatin oportunidad pa nan papia cu e diferente artistanan, saca potret y djis sinta combersa y 
pasa un rato ameno, manera ta un custumber pa haci na San Nicolas. 

Riba e ultimo anochi diadomingo, tambe un multitud tabata presente ya for di 6or di atardi pa 
a drenta y e cayanan a djis keda yena.” Q 


Tira sushi y core riba beach 



ORANJESTAD - Den e weekend ki Bon Dia Aruba a observa cu ainda tin ciudadano cu no ta tuma niun responsabilidad pa 
conserva nos isla y su naturalesa. Diasabra nos a constata na Jaburibari cu desconocido a tira sushi. Ora di investiga nos a mira 
un map yen di cuentanan y otro documento di e compania Cas di Trofeo. 

Den e sushi mes nos a haya diferente pidi tambe di trofeo. E otro caso a sosode riba diadomingo na Andicuri unda un famia 
Arubano a dicidi di core riba e beach pa asina baha nan cosnan. Ora un otro Arubano a confronta e famia, nan no a worry 
mucho. Hasta e yiunan tabata caba cu ‘tata ta core riba e beach’. Ora a splica e muchanan cu esaki no mag, a bisa cu ‘mi tata no 
ta worry toch’. E storia no a caba: e Arubano cu a avisa e famia aki a haya su mes cu un sorpresa ora di bay cas: su pickup tabata 
full rasca. E1 a dicidi di yama polis cu a tuma proces-verbaal. Q 

Segun Polis tin exageracion, sinembargo no a haya cifra ainda 

Rumor di cierto estilo nobo di atraco tumando luga no ta berdad 


ORANJESTAD - E varios rumor cu ta 
bay cu ta bayendo rond di diferente es- 
tilo di atraco y intento di atraco no ta 
berdad mirando cu nan no a haya meld- 
ing ni a atende e cierto sucedido. Di otro 
banda polis ni ministerio di Husticia a 
duna cifra y estadistica pa asina por eval- 
ua cu e preocupacion cu ta reina den co- 
munidad tin un base valido. 

Minister di Husticia (tambe alto comisario) si 
a confirma siman pasa na Bon Dia Aruba cu 
e cantidad di atraconan arma ta aumentando. 
Sinembargo cuanto e aumento ta compara cu 
e ultimo añanan nan no a bisa, y e pregunta 
di cua nacionalidad e atracadonan ta, tambe 
ta keda habri. E pregunta aki di e cua nacio- 
nalidad e ladronnan y atracadonan ta, hopi ta 
haya uno masha importante: hende kier sa si 
e inmigracion for di Venezuela ta causando e 
aumento di criminalidad. 

Tin hopi speculacion di cuanto Venezolano, 
cu por drenta Aruba sin visa, ta keda atras. 
Segun ultimo cifranan (2015) tin un 3000 
pero esaki no ta nifica cu nan ta ilegal. Antes 
Iasa, e departamento encarga cu ilegal, tabata 
duna prensa cifra anualmente. Pero e ultimo 
añanan esaki no ta sosode mas. Ora di puntra 
e instancianan di gobierno pa duna un cifra, 
e contesta ta cu mester ta cauteloso cu cifra. 
Sinembargo asina e comunidad ta keda cu 
hopi insiguridad y tin hopi speculacion indi- 
cando cu Venezolanonan ta tras tur e kiebro 
den negoshi, ladronicia den cas y atraconan 
manera esun ultimo na Wayaca. 

Aña pasa tambe por a mira e tendencia aki 
momento cu nos a ricibi hopi turista Vene- 
zolano cu tabatin bin pa raspa placa. E ora por 
mira tambe un ola di acusacionnan di actonan 
criminal. E cantidad di turista cu ta bin raspa, 
a baha considerablemente. Pero te ainda no 
tin bista riba cuanto Venezolanonan ilegal ta 
keda awor na Aruba. 

Rumor 

Manera bisa tin varios rumor circulando en- 


tre otro riba rednan social cu ta avisa pueblo 
pa tene cuidao cu cierto maniobranan nobo 
di intento di atraco of crimen tumando luga 
ultimamente na Aruba. Un di esakinan ta pa 
tene cuenta si bo ta bo so na cas anto bo awa 
wordo corta, cu bo tin chens cu un persona 
ta spera bo pafo pa atraca bo ora bo bay check 
kico pasa bo meter di awa. Tambe, tin hende 
ta avisa pa den e temponan aki evita cinema, 
banco y si bo uza ATM pa bo bay diferente 
sucursal y semper bon acompaña. ‘”Tur loke 
bo a menciona te ainda nada no ta berdad. 
Nos no a haya ningun asistencia of melding 
asina”, vocero di polis Lito Lacle ta bisa Bon 
Dia Aruba. 

Un ultimo alerta cu a cuminsa bay rond ta 
pa secuestro di mucha y pa bo no perde bi- 
sta ningun caminda cu bo bay principalmente 
luganan publico manera Linear Park. Esaki 
entre otro ta un aviso cu a bini for di un polis 
mes segun comentario online. “E hendenan 
aki no sa mas kico pa inventa”, ta e comentar- 
io di miembro di Cuerpo Policial, Michelle 
Rasmijn. 

Generacion di panico of medida preven- 
tivo? 

Sra. Rasmijn a publica riba su Facebook per- 
sonal cu ta berdad cu Aruba no ta e mesun isla 
sigur y trankil di antes, pero pakico inventa 
of exagera pa planta panico den nos pueblo. 
E comentario di sra. Rasmijn ta sigui bisa cu 
t? Ta sigui inventa y exagera haciendo tur hen- 
de paranoid y spanta. Mi ta deacuerdo cu nos 
mester ta atento y nos meter proteha nos mes 
pero esaki no ta e manera!.” 

Pueblo kier mira mas polis riba caya 

Un grupo di ciudadano cu ta yama nan mes 
Comision Accion ta splica Bon Dia Aru- 
ba cu nan intencion no ta pa genera panico 
den comunidad pero nan kier yama pa ac- 
cion. Mirando cu panico den comunidad ta 
creciendo riba su mes debi na e cantidad di 
atraco, intento di atraco y crimen tumando 
luga ultimamente, Comision Accion ta exigi 
entre otro pa tin mas polis riba caya. E grupo 
‘Comision Accion Ta Basta’ ta splica Bon Dia 



Aruba cu nan ta bay entrega 2 manifiesto den un marcha pla- 
nea pa 29 di september. 

E contenido di esaki ainda ta den proceso di discusion cu 
partnernan pero ta encera entre otro pa Aruba tin su mesun 
helicopter bek y miho control na nos frontera. t,5 Nos kier 
wak mas blauw riba caya. E insiguridad ta wordo sinti tur 
caminda anto loke nos kier logra ta pa gobierno tuma accion. 
Nos tin hopi sugerencia pa yuda anto nos no kier crea panico 
den pueblo pero si mantene e pueblo debidamente informa”, 
Comision Accion ta bisa. 

Nan ta agrega cu nan meta ta pa ilustra e realidad di nos pais 
cual pa locual no tin necesidad di inventa storia aunke cu por 
tin hende haciendo esaki. Manera a wordo anteriormente in- 
forma, for di fuentenan di polis Bon Dia Aruba a compronde 
cu tin e intencion pa polis traha mas ora te hasta warda di 
12 ora. Segun vocero Laclé, pa un par di siman caba polis ta 
controlando pisa y mando policial a ‘upscale’. “FlexTeam ta 
ocupa, Rapid Response Team, Motorunit, K-9 tur ta ocupa 
plus cu diferente investigacion andando.” 

Diasabra Bon Dia Aruba tambe a publica cu gobierno ta cor- 
tando den personal di Husticia. Y manera ta conoci ta falta 
polis, material etc. pa basta tempo caba. Q 


Den caso di Mitch Henriquez 

Awe husticia na Hulanda lo dicidi riba persecucion 5 polis 



ORANJESTAD - Polis a 
comete eror tras di eror 
durante e detencion di 
Mitch Henriquez na un 
festival di musica juni aña 
pasa na Den Haag, Hu- 
landa. Esaki ta e conclu- 
sion di dos experto riba 
ordo di hues comisario pa 
investiga e caso. E rapport 
ta cla y conclusionnan a 
sali diasabra den prensa 
Hulandes 

E conclusion principal ta cu e 


violencia cu e polisnan a uza 
contra Henriquez tabata 'de- 
sproporcional, exagera y no 
profesional’. Nan a comete 
erornan grave: nan a klem 
su garganta cu ya tabata algo 
cuestionabel. Tambe nan a 
uza forsa mucho lihe y a tar- 
da cu cuido medico. Asina e 
expertonan ta conclui. 

Tortura 

Un di e expertonan hasta ta 
papia di ‘tortura’. Pasobra 
banda di e klem y push’e 
abou y pone rudia den su 
lomba, e polisnan a spuit 
pepperspray den su cara. 
Mientras segun reglanan nan 
mag di spuit solamente for di 
un distancia. 

Dado momento Henriquez 
no tabata move mas. Sinem- 


bargo e polisnan a carg’e den 
e bus di ME. Segun e exper- 
tonan esaki ‘nunca’ mester a 
sosode: e regla ta cu e polis- 
nan mester a yama un ambu- 
lance di biaha. Sinembargo 
nan a hib’e warda di polis 
Zuiderpark y na fmal nan no 
por a haya un pols mas. Pero 
ainda nan a tarda 5 minuut 
pa cuminsa reanima Hen- 
riquez. E Arubano a fayece 
dia siguiente den hospital. 

Decision 

Segun e informacion husti- 
cia na Hulanda lo dicidi di- 
aluna awe, si lo persigui e 5 
polis envolvi. E motibo di- 
con esaki a tarda asina no ta 
conoci. Ministerio Publico si 
a duna di conoce cu lo kier 
cu e investigacion lo tuma 


luga profundamente. 

Aña pasa un otro rapport ya 
a sali caba di parti di Rijksre- 
cherche cu tambe a conclui 
cu Henriquez a muri a con- 
secuencia di e maltrato di e 
polisnan. 

Locual ainda no ta keda 
mucho cla ta dicon Ministe- 
rio Publico di Hulanda a saca 
un relato cu informacion fal- 
so despues e morto di Hen- 
riquez. Nan a rectifica esaki 
despues cu hende a cuminsa 
publica video riba red social 
cu ta mustra cu algo otro a 
sosode. 

Atencion 

Na Hulanda e atencion ta- 
bata hopi grandi. Hasta e aña 
aki a manifesta na Den Haag 
unda e organisacionnan ta- 


bata pidi husticia pa Mitch 
Henriquez. Aña pasa na Aru- 
ba mes tabatin un manifesta- 
cion (momento cu su curpa a 
yega nos isla) cu tabata atendi 
relativamente bon. Sinem- 
bargo por mira cu despues, 
ni for di gobierno, mucho 
atencion pa su caso. 
Fraccionnan den parlamento 
si a manda un carta fm di 
juni pa e minister di Husticia 
Hulandes pa pidi entre otro 
pa husticia lo cana e manera 
corecto. For di pueblo no ta- 
batin mucho interes. E con- 
memoracion un aña despues 
su fayecimento a tuma luga 
den presencia di su 2 ru- 
man muhe y un par di otro 
miembro di famia y amigo na 
su graf na santana di St. Anna 
Kerk Noord. □ 

Confusion politico ta grandi 

Gobierno ni oposicion ta mustra solido 


Aña parlamentario nobo, y aña di eleccion 
tambe, a habri den un confusion bastante 
grandi. Ni di banda di e partido den 
gobierno, ni di oposicion tin un claridad 
pakico nan ta para y kico ta nan plan 
pa goberna den e siguiente periodo di 
gobernacion. Por bisa cu esey no ta tanto 
un problema, ya cu tin tempo suficiente 
pa elabora nan plan pa campaña. Pero no 
ta trata di esey, e ta mas bien e duda kico 
nan ta representa y den ki direccion nan ta 
desea di hiba nos pais. En e edicion di awe 
un bista riba partido den gobierno; mañan 
ta turno na oposicion. 

Den e partido gobernante a surgi diferente 
division di diferente caracter cu a causa 
bastante confusion entre su base, pero 
cu no a yega na crea un situacion cu no 
por drecha ainda. Un di e factornan di 
mayor enfrentamento interno ta concerni 
e ministro encarga cu turismo. No ta 
solamente su bishita inespera cerca nos 
Gobernador pa keha tocante e situacion 
interno cu a bira casi ireconciliabel. E 
famoso nuebe puntonan a keda secreto, di 
manera cu no por averigua ken a cumpli 
cu kico, pero el a dicidi di keda, por lo 
pronto. 

Tambe tur e speculacionnan tocante 
lantamento di un partido nobo a keda 
na nivel di rumor. Tanten nos no ta mira 
ningun persona acudi na presidente di 
Conseho Electoral pa registra, tur cos 
ta tambe speculacion. Pero un aspecto 
si a sali na cla y esey e problema tambe 
encuanto e organismo ‘independiente’ o 
‘autonomo’ cu ta dirigi turismo. Ta trata di 
e recursonan fmanciero cu lo por alivia e 
situacion precario di cash flow di gobierno 
mes. Pakico? 

Cu yudansa di su mesun coleganan, el 
a construi su c master plan’ pa turismo, 
inclusivo ranca tur entrada di impuesto 
relaciona cu turismo bay cu nan den 
e organismo aki, cu e so ta controla. E 
fondonan di reserva di ATA a bira bastante 
grandi y e pregunta legitimo ta surgi si no 
ta necesario y husto cu un parti mas grandi 
ta bay pa caha general di gobierno. Y no 
cu e ministro, si e kier, ta 'regala’ otro 
ministerio fondo pa nan funciona for di 
reserva di ATA, den un gesto generoso 
di esun cu ta ‘call the shots’. Aparte di e 
hecho cu ta AVP mes a busca e problema 
aki, awor nan mester deal cu e asunto aki, 
unda tin un super ministro cu ta hinca man 
den maneho di otro colega, cu un sonrisa. 
Di otro banda mester bisa cu ta debilidad 


di e ministro di Husticia cu a permiti 
prome cu su coleganan a afecta su 
presupuesto pa awor bin yora cu e mester 
mas placa, y rascando djente mester tolera 
cu su contrincante di turismo ta ofrece un 
limosna, pero e mester keda agradecido 
si. No ta Husticia ta e unico cu ta afecta. 
Ministerio di Enseñansa falta recurso 
na grandi y lo no kier bay mendiga cerca 
su colega di turismo. Den e situacion 
crea awor, cu caha general practicamente 
bashi, ironia ta cu esun cu ta desea di haya 
un cachi cachi por busca esaki cerca nan 
colega di turismo, na luga di bay cerca 
esun di Financia, cu no tin nada pa ofrece. 
Den e friccionnan interno ta bin acerca e 
problema di e amienda, cu ta considera di 
menos impacto pasobra aki ta trata placa, 
y esey sigur den e situacion actual ta mas 
importante cu ideologia y etica. 

Con e weganan aki ta afecta e partido no ta 
sigur, pero bayendo pa eleccion e ambiente 
no por ta pio. Asina aki nos por mira un 
gobierno tur troci cu no ta mustra unidad 
mas. Den tur esey por observa un Prome 
Ministro cu ta casi completamente ausente. 
Solamente ora e mester duna apoyo na e 
ministro di Infrastructura contra atakenan 
di oposicion den parlamento, el a duna 
acto di presencia. Pero ora e mester sinta 
banda di ministro di Husticia pa hunto 
defende maneho encuanto orden y 
siguridad publico, cu ta su cartera, nada! 
Cu esaki Prome Ministro ta duna un señal 
bon cla ta ken e ta apoya. Un señal na e 
base den Playa Pabao ken e ta faborece na e 
momento aki como probabel number dos 
riba lista. 

No tin un gobernacion coherente, tampoco 
den sentido di un plan di reactivacion 
economico cu ta atende e necesidadnan 
di henter economia. Ta papia solamente di 
rehabilitacion di e refineria, pero mientras 
e ministro encarga cu Asunto Economico 
practicamente a converti su mes den un 
tipo di ‘gobernador autoproclama’ di San 
Nicolas, no ta haci nada pa resto di nos 
economia, atendiendo e preocupacionnan 
di sector priva den su totalidad. 

A pesar di e situacion confusivo aki, cu 
por bira mas serio si no resolve e problema 
fmanciero, futuro no ta mustra asina malo 
pa e partido den gobierno. Drenta aña di 
eleccion cu e fondonan di gobierno den bo 
man, cu cantidad di hende pa core campaña 
na logra di traha pa pueblo, semper ta un 
bentaha grandi. Y e falta di un oposicion 
fuerte ta un bonus adicional. □ 

Segun cifra di Bureau Sostenemi 

Negligencia ta e abuso riba Derecho di Mucha cu mas ta prevalece 


ORANJESTAD - E derecho 
di mucha cu mas ta wordo 
viola den nos comunidad ta 
e derecho na e debido aten- 
cion. E minister di Asunto 
Social, Paul Croes a bisa cu 
segun cifranan di Bureau 
Sostenemi, ta e aspecto di 
negligencia ta esun cu mas 
ta prevalece. 

E muchanan ta sinti cu nan 
mayornan of esunnan cu ta 
cuida nan no tin atencion de- 
bido pa nan. E por ta negligen- 
cia fisico, mantencion, salud, 
etc. E mandatario a indica cu 
nan lo sigui actua di un forma 
preventivo dor di e tipo di 
campaña manera #stopawo. E 
mandatario a señala cu esaki ta 
un aspecto cu nan mester sigui 
pone mas enfoke riba dje, ya 
cu na momento cu e mayor- 
nan ta trece yiu na mundo ta 
nan deber como mayor pa 
percura cu e por tin un crece- 
mento exitoso. 

Tambe el a menciona cu tanto 
instancianan y departamen- 
tonan di e tereno social y tur 
e docentenan cu diariamente 
ta atende cu e muchanan, lo 
sigui mustra e muchanan riba 
nan derecho den cuadro di nan 
campaña “Derecho di Mu- 
cha ta Conta”. E ta haya cu 
importante cu for di un edad 
tempran e muchanan conoce 
nan mes, pa nan sa cual ta nan 
derechonan, entre nan esun di 
wordo respeta y bay scol, tin 
dak ariba nan cabes y acceso 
na awa limpi. 

Tambe pa cuida nan mes di 
persona cu ta purba di abusa 
of haci cos incorecto cu e 
menor. Nan ta 49 derecho di 
mucha, caminda e biaha aki 
nan ta wordo enfoca riba 20, 
ya cu dia 20 di november ta 
Dia Internacional di Derecho 
di Mucha. E ta bisa cu e cam- 
paña #stopawo a crece hopi y 
e biaha aki enbes di 500 mas 
cu mil mucha di scol basico lo 
participa den e campaña aki. 
Locual ta nifica cu conscien- 
tisacion ta tumando luga den 
un grupo grandi di mucha, 
pero tambe na e mayornan y 
docentenan den un solo cam- 
paña. 

Inversion 

Minister Paul Croes a anun- 
cia na Bon Dia Aruba cu riba 
e parti social conseho di min- 
ister a logra aloca 1.4 miyon 
florin adicional pa ekipa e de- 
partamentonan y instancianan 
social cu personanan profe- 
sional entre nan psicologo- 
nan, trahado social, cuidado 
di muchanan pa mehora e 
aspecto di cuido y proteccion 
infantil. 

Pero e mandatario a enfatisa cu 
semper e prome yama pa cuida 
e mucha ta e mayor y tambe 
su famia y su hogar. E1 a bisa 
cu gobierno ta haciendo nan 
maximo esfuerso pa reenforsa 


e cadena completo pa combati 
e abuso sexual di menor. 

E cadena aki ta inclui instancia 
como Imeldahof, Fundacion 
pa Nos Muchanan, departa- 
mento di Asunto Social, Bu- 
reau Sostenemi cu ta percura 
pa un registracion mas optimal 
riba abuso di e derechonan di 
e muchanan y fundacion Res- 
petami cu ta traha riba aspecto 
preventivo. Nan ta organi- 
sacion den arena social cu ta 
ricibiendo e apoyo necesario, 
segun minister Croes. 

Tambe nan a logra formalisa 


den un forma di cooperacion 
entre tur instancia cu ta traha 
cu cuido di mucha, caminda 
nan ta trahando riba e mesun 
direccion pa logra e cuido y 
proteccion, educacion y salud 
di nos muchanan. 

E mandatario a laga sa cu ora 
cu nan a scucha e preocupa- 
cion di e manifestantenan y pa 
tal motibo nan a haci un estu- 
dio riba e parti mas necesario 
cu mester wordo fortalece di 
e cadena di cuido for di husti- 
cia te cu social. Un aspecto cu 
a sali dilanti ta cu nan mester 


hendenan ekipa y profesional 
pa yuda nan den e trabou aki. 

Preocupacion 
Encuanto e trabou cu a wordo 
kibra riba e abuso sexual di 
mucha den nos comunidad, 
y considerando cu esaki ta un 
delito y un violacion fragan- 
te contra derecho di mucha, 
minister a bisa cu e ta consci- 
ente cu comunidad ta expresa 
un preocupacion grandi. E ta 
expresa hopi cla cu e no ta kere 
cu un inhusticia bo tin cu page 
cu otro inhusticia. 

“Bo no mester actua di un for- 


ma di vandalismo pa bo coregi 
un inhusticia. Mi ta kere cu 
husticia mester prevalece riba 
inhusticia.” 

E mandatario ta convenci cu 
prevencion ta un herment 
efectivo pa atende cu e tipo di 
abuso sexual contra e muchan- 
an. E campaña aki cu nan a 
cuminsa dos aña pasa ta un 
ehempel, ya cu via #stopawo 
mas cu 60 mil a bira mas con- 
sciente di e problematica aki. 
Te hasta nan a sali afo y expresa 
nan disgusto cu nan ta conde- 
na e tipo di abuso aki. Q 




Aruba Bank semper cubo / 


Arubaban 


I3E0 www. arubo bank, çq m 


Si nos atletanan por hast transaccion bancario 
den nan ruttna diario, bo tambe por! 


Parlnef olicia d Comite Ohmpico Arubar*. 


Awo mi por train y check 
mi cuenta oniine al instante. 


ARUBA BANK 

APP 


d Chech bo Ealans y histona di Oo 
Iraj^ferancranán di cada CUenta 
n Háci trariÉtcrLriicia cmtre bocucntanan 
D Haci transterencia pa un otro cuenla 
tocel 

□ Activa bo larrietanan di dabito y 
credilo pa uso den exteriar 
° Y mas 


° Maneha bo cuentanan 24/7 
b Hgbn un cuefita nobo of sern un 
cuenla ajdstente 

° Check balans di bo cuentanan y 
lartieta di credifo 

d Haci transferanoia anlre bocuonlanan 
n Haci transterencia pa un otro cuenla 
local y intemocional 
Q Pfanea ba Ifansferenciarhan mensual 
□ Y hopi mpe 


□ Awor bo por habn bo euenla 24/7 riba 
www.anjbsbHnk.cam 
& Un procsso hopi mas facil, unda bo 
por “upÉoad" tur bo docunwnlonan 
poli ne 


ARUBABANK 

ONLINE 


ACCOUIMT OPENING 

ONLINE 

o 


EXPERIENCIA NOS SERVICIONAN NOBO 24/7: 

AHATA: sosteniendo peticion Minister di Husticia pa 

mas fondo pa siguridad 



ORANJESTAD - AHA- 
TA, e asociacion di sector 
hotelero, ta preocupa cu e 
aumento recien den activ- 
idad criminal y e cambio 
den e naturalesa (carac- 
ter) di e actividad crimi- 
nal. 

Esaki ta un relato di parti di 
Ahata: 


Siman pasa e compania di 
consultancy lider riba tereno 
di turismo, Resonance, a pu- 
blica su rapport pa 2016 riba 
e cantidad y calidad di e ex- 
periencia turistico di 28 dife- 
rente isla Caribense, segun e 
posicion determina pa bishi- 
tantenan riba websitenan 
manera TripAdvisor. Taba- 
tin un area den cual Aruba a 


ricibi un evaluacion fuerte y 
esey ta siguridad. A posiciona 
Aruba na e di dos luga for di 
tur e 28 islanan! 

Sinembargo, Aruba a keda 
riba e di 7 luga for di e 28 
islanan Caribense pa loke 
ta trata e calidad di cultura 

(9) , experiencianan culinario 

(10) , sightseeing (11), de- 
porte y aventura (12) y aco- 
modacion (14), cual ta net 
riba e averahe y entreteni- 
mento (6) a ricibi un “rating” 
relativamente bon, mescos 
cu e calidad di conexionnan 
di aerolinea (6). Pues ta di 
vital importancia pa nos haci 
tur loke ta posibel pa sigura 
cu Aruba ta sigui ofrece un 
experiencia sigur, tanto pa su 
ciudadanonan como tambe 
pa su bishitantenan. 

Preocupa 

AHATA ta preocupa cu e au- 
mento recien den actividad 


criminal y e cambio den e na- 
turalesa (caracter) di e activi- 
dad criminal. Mester atende 
e asunto aki mas pronto posi- 
bel y prome cu e bira un me- 
nasa mas grandi pa e biene- 
star di e miles di Arubano cu 
ta traha den e sector turistico 
y prome cu e tin un impacto 
negativo serio riba nos pilar 
economico primario. 

AHATA ta recomenda pa 
dedica atencion particular- 
mente na provee recursonan 
adicional na proteccion di 
nos fronteranan, como tam- 
be mehoracion di e forma cu 
bishitantenan cu ta keda mas 
largo cu nan estadia ta per- 
miti ta keda localisa, deteni y 
deporta. 

Tambe ta conoci cu Cuerpo 
Policial Aruba (KPA) mester 
personal adicional, vehiculo- 
nan, ekiponan di computer 
pa combati crimen ciber- 



netico, pero tambe mas ca- 
mara di siguridad na luganan 
strategico. Na mes momento 
nos prizon, KIA, cu tin mas 
di 30 aña bieu, tambe ta den 
necesidad urgente pa reno- 
bacion y ampliacion. 

Consecuentemente AHATA 
ta sostene e peticion di Min- 
ister di Husticia na Gobierno 
pa aloca fondonan adicional 
den presupuesto di Gobier- 
no pa 2017 pa combati crimi- 
nalidad. 

Basicamente loke Resonance 
a haci ta repasa tur “review” 
di clientenan y conta e canti- 
dad di biaha cu bishitantenan 
a posiciona nan experiencia 
como un “hopi bon” of “ex- 
celente”. E experiencianan 
aki ta inclui cultura, entre- 
tenimento, sightseeing, de- 
porte y aventura, culinario 
(comemento) y estadia/aco- 
modacion (hotel, resort, y 
otro acomodacion). Tambe 
nan a “rate” e calidad di con- 
exionnan cu aerolinea (canti- 
dad di vuelonan nonstop/di- 
recto) y siguridad (uzando e 
estadisticonan mas recien pa 
e cantidad di asesinatonan). 
Ora cu e “ranking” a wordo 
ahusta pa e tamaño di e isla 
su sector turistico (p.e. e 
cantidad di experiencianan 
a wordo calcula basa riba un 
base di pa 100,000 bishitan- 
te), Aruba a keda den mita di 
e total cu un posicionamento 
“overall” di 14 for di 28 y cu 
sightseeing (22), deporte y 
aventura (22), culinario (18) 
y acomodacion (24), tur ta 
cay bao di e averahe. Q 


ATA y Curacao Ports Authority a cera acuerdopa 


Colaboracion riba tereno di turismo di crucero 


ORANJESTAD — Durante Happiness 
360 Conference, Aruba Tourism Author- 
ity (ATA) y Curaçao Ports Authority a 
firma un acuerdo pa colabora hunto y 
trece mas turismo di crucero pa ambos 
Aruba y Corsou. 

Esaki ta un relato di parti di ATA: 

E acuerdo ta encera entre otro cu Aruba y 
Cursou lo bay intercambia informacion re- 
lata na industria di barconan crucero pa asina 
hunto cay miho den un liña y genera mas en- 
trada pa ambos pais. 

E acuerdo aki ta pa un periodo di dos aña y 
tin como meta pa genera actividad econom- 
ico y prosperidad pa ambos destinacion. Fir- 
mantenan ta Raul Manotas, CCO di Curaçao 
Ports Authority y RonellaTijnAsjoe-Croes, 


CEO di ATA. Ambos Aruba y Corsou sem- 
per ta buscando oportunidadnan nobo pa crea 
un bentaha competitivo den mercado turisti- 
co y e aliansa nobo aki su proposito ta pa atrae 
liñanan di crucero pa tuma ambos destina- 
cion den nan itinerarionan, stimulando asina 
actividad di barconan crucero den region sur 
di Caribe. 

“Como e di dos nacion mas dependiente di 
turismo na mundo -y di prome den Caribe, 
Aruba ta reconoce e importancia di traha 
hunto cu partnernan local, particularmente 
den parti sur di Caribe, pa asina yega na re- 
sultadonan cu ta positivo pa ambos partido”, 
asinaTjinAsjoe-Croes ta splica. “Pa añanan 
caba nos tin un bunita lazo cu Corsou y nos ta 
contento pa por fin por partner formalmente 
cu Curaçao Ports Authority pa asina por eleva 
e exito di turismo di crucero na ambos pais.” 



Manotas di su banda ta bisa cu e ta sigur cu e acuerdo firma 
lo bay trece mas exito pa riba tereno di turismo di crucero, 
expandiendo oportunidadnan pa ambos pais den futuro. 

Pa Aruba, metanan ta inclui expande den e area di barco nan 
mas chikito/mas afluente, expande orario cu barconan ta keda 
riba nos isla, y entre otro sigura fluho di turismo crucero du- 
rante lunanan unda esaki ta mas abou. □ 

Ex director di Censo na Corsou, Charles do Rego: 

Critica contra mashin di votamento na Aruba tabata miedo 

pa cambio y tecnologia 



ORANJESTAD - 2017 lo 
ta un aña electoral y un 
biaha mas e topico rond 
di uzo di mashin electro- 
nico di votamento ta lanta 
cabes. E ta necesario si of 
no y cual lo ta su benefi- 
cio pa nos proceso di vo- 
tamento, ta preguntanan 
cu sigur ta valido. 

Ex director di Censo na Cor- 
sou, Charles do Rego ta esun 
cu a bin cu e iniciativa pa 
introduci e mashin di vota- 
mento electronico den e isla 
bisiña aki. 

Na aña 1998, Sr. Do Rego 
kende ta un profesional riba 
tereno di management, a 
confronta un votacion grandi 
na Corsou, caminda 14 par- 
tido a yega di participa. 

E echo aki a trece hopi cam- 
bio cun’e den nan sistema di 
votacion. 

E ora ey el a propone pa in- 
troduci e sistema electronico 
di votacion cu a hala basta 
atencion na Aruba cerca e 
clase politico. Ainda no ta 
conoci e cantidad di partido 
cu lo participa den eleccion 
general di otro aña. 

Interes den 
pasado 

18 aña pasa e sistema di vo- 
tacion electronico tabata uno 
hopi nobo den nos region di 
Caribe, te hasta el a wordo 
batisa e tempo aya como “Do 
Rego mashin pa vota”. 

E1 a yega bin Aruba pa haci 
un presentacion riba e mash- 


in di vota a base di un invi- 
tacion di un partido nobo. 
Despues el a realisa un pre- 
sentacion den conseho di 
minister den compania di ex 
director di Censo, Roberto 
Pablo tempo di gobierno di 
gabinete Oduber. 

Sr. Do Rego a bisa cu tabata 
existi un gran interes pero 
a lanta un ola di critica riba 
e sistema aki, pero e ta kere 
cu e ambiente cu a wordo 
lanta di critica tabata mas 
bien miedo pa e tecnologia y 
miedo pa cambio. 

E1 a bisa cu e uzo di mashin 
aki no ta registra niun prob- 
lema, talbes algun cu otro 
caso na Merca 

E ta kere cu e sistema di vota- 
cion electronico ta hustifica 
su mes, apesar cu Corsou tin 
un censo electoral di alred- 
edor di 115 mil votado. 

Na Aruba ta menos cu esaki, 
pero sr. Do Rego ta haya cu 
tambe ta hustificabel pa nos 
pais introduci e sistema aki. 

Inversion 

hustifica 

Pa loke ta e parti di inversion, 
tin mashin mas sofistica cu 
otro y esaki ta influencia 
su balor. Na Corsou nan a 
cuminsa cu e sistema di esun 


di Hulanda cu tabata bon y 
relativamente barata pero pa 
e votado no tabatin un com- 
probante fuerte. 

“E no ta wak esey. E hende- 
nan cu no ta confia un mash- 
in nan ta discuti y esaki ta 
haci un tiki dificil”, el a bisa. 
E otro sistema ta esun Meri- 
cano cu ta wordo uza na Ven- 
ezuela y otro paisnan tambe. 

Esaki si ta produci un papel 
of comprobante, pero e ta un 
tiki mas caro. E ta alrededor 
di 1 miyon florin di inver- 
sion. 

Pero e ta haya cu unabes e in- 
version ta wordo haci e pais 
lo tin hopi probecho di dje, 
pasobra nan ta spaar papel, 
impresion di e carchi di vota- 
cion y tur otro cos cu ta parti 
di e logistica di cada eleccion. 

E1 a haci un calculacion e 
tempo aya, y e tabata sali mas 
barata ya cu e mashin ta wor- 
do uza den cada eleccion. 

E ta reconoce cu e introduc- 
cion di un sistema electro- 
nico di votacion no ta un 
exigencia. 

Encuanto e sistema aki ta 
garantisa mas transparencia 
den e proceso, sr. Do Rego 
ta bisa cu pa medio di uzo 
di mashin bo no ta bay haya 
mas tanto votonan invalido. 
Pa ehempel recientemente 


den e proceso di sosten di 
lista nan a yega di confronta 
e echo di cantidad di voto ta- 
bata invalido. 

E ta trece menos bruhamen- 
to specialmente ora cu ta un 
carchi di votacion grandi cu 
hopi hende den dje. Esaki 
debi cu ora nan ta marca e 
ronchi di e partido, nan ta- 
bata yena otro ronchinan 
mas chikito. Pues cada bes 
cu e votado ta haci algo di 
mas riba e carchi di votacion, 
e ta haci e voto invalido. Of 
nan ta haci uzo di otro sorto 
di pen pa vota y ley ta hopi 
stricto y e vota ta keda inva- 
lido. 

“Ley ta stricto y ley mester 
keda stricto pasobra ta trata 
di un di e momentonan mas 
importante di nos democ- 
racia”, el a bisa. E uzo di e 
mashin ta haci cu e anulacion 
di un voto ta bira ta imposi- 
bel. 

Nan por haya voto blanco si, 
y e mashin ta duna e opcion 
aki, pero tambe ta un voto cu 
ta papia pa su mes. 

E1 a bisa cu e sistema ta trece 
hopi bentaha cun’e pero 
mester percura cu e hende- 
nan cu ta traha por haya un 
bon capacitacion y training. 
“Fraude bo ta haya ora cu 
hende kier echa un vaina”, 
segun sr. Do Rego. 


Conseho 

electoral 

independiente 

E1 a bisa cu cambio a wordo 
introduci na Corsou riba 
sistema di votamento, pero 
lamentablemente riba aspec- 
to legal nan a keda atras. 

Den e caso aki e ta mira cu 
Aruba mescos cu St. Maarten 
ta mas leu cu Corsou riba 
tereno di ley pa regarda un 
proceso di eleccion. 

Un aspecto tin di haber cu 
nos tin un Conseho Electoral 
independiente loke Corsou 
no tin ainda. 

Pues tin cierto desaroyo riba 
e materia aki cu Corsou tin 
y Aruba no tin, y vice versa 
tambe. sr. Do Redo a bisa 
cu nan boga y haci tur cos 
pa nan tin un conseho elec- 
toral independiente, y aunke 
nan a haya tur cos cu ta man- 
datorio, pero ainda e “no ta 
manera mester ta”. 

Na fmal sr. Do rego a bisa 
cu pa garantisa un eleccion 
transparente cada pais mes- 
ter percura pa nan ley di vo- 
tacion ta bon na su luga; y 
banda di esey nan mester tin 
un bon organisacion cu hen- 
denan hopi integro. Q 



#TopamiNaWendys WendysAruba 

Parlamentario Chris Dammers: 

‘Trabou cu ex presidente di Parlamento tabata 
sublime despues a bin friccion’ 


ORANJESTAD - Despues 
cu a conclui su periodo 
como vice-presidente di 
Parlamento di Aruba, Par- 
lamentario Chris Dam- 
mers a expresa su satisfac- 
cion. Aunke e ta reconoce 
cu na final a sosode e inci- 
dente desagradabel cu ex- 
presidente di Parlamento, 
Marisol Lopez-Tromp. 

“Satisfecho sigur!”, e ta bisa. 
Encuanto si tin un trago mar- 
ga na fmal di su periodo, sr. 
Dammers a bisa cu e ta algo 
dificil den sentido di e dis- 
cusion cu a surgi despues cu 
parlamentario Lopez-Tromp, 
“cu no tabatin mester”. 

E ta reconoce cu a existi cier- 
to diferencia entre su persona 
y ex Presidente di Parlamen- 
to, sra. Lopez-Tromp. Aunke 
e no semper tabata asina. 
Prome ora cu nan a cuminsa 
traha hunto e relacion di tra- 
bou tabata “sublime”, segun 


sr. Dammers. Sinembargo e 
ta haya cu despues e ex-pres- 
idente di Parlamento a bira 
hopi “cera y hopi dificil pa 
traha cun’e y semper tabatin 
friccionnan”. 

E ta sigur cu pa e dos figura 
aki di presidente y vice-pres- 
idente di Parlamento por re- 
alisa bon nan trabou den e 
organo importante aki pa pais 
Aruba, mester existi un am- 
biente di cordialidad y respet. 
“Sigur!, sino e ta traha difi- 
cil. Y tambe bo mester sa con 
pa parti e trabou”, e ta bisa. 
E aspecto aki ta importante 
tambe, ya cu tin situacion cu 
un mester ta ausente y otro ta 
keda. Y esun cu ta keda mes- 
ter sa cual ta e trabou cu a 
keda atras, el a laga sa. 
Posicion di honor 
Sr. Dammers a declara na 
Bon Dia Aruba cu tanto 
posicion di presidente como 
di vice-presidente “sigur ta 
posicion di honor” pa cu pais. 


E ta haya cu vice-presidente 
di Parlamento ta hunga un 
rol importante como brinda 
asistencia na full e organo 
legislativo cu ta algo cu bo ta 
purba di haci diariamente y 
cu bo miho conocemento. 

E ta haya cu su experiencia 
como ex funcionario publi- 
co tabata importante, ya cu 
esaki a permiti cu e tabatin 
diferente conexion cu de- 
partamentonan di Gobierno. 
“Nan tabata conoce bo di- 
recto y di banda di minister- 
nan nan sa bo habilidad”, el 
a declara na e media aki. E 
factor aki ta yuda pa asina e 
proceso di traha ley por cana 
debidamente, ya cu di banda 
di ministernan hopi biaha 
nan ta busca manera pa busca 
un yudansa cerca abo, pa wak 
con un ley por wordo pusha, 
y haci e trabou di Parlamento 
debidamente”, segun parla- 
mentario Dammers. 




Hopi moda 
na Aruba Art 
Fair 

SAN NICOLAS - Band 
di pintura riba muraya y 
otro arte fisico, baile, canta, 
potret, mode tambe tabata 
domina e Aruba Art Fair cu 
a tuma luga di diabierna te 
cu diasabra. Riba e potret- 
nan aki por mira e diseñonan 
presenta diabierna durante 
e fashion show. Diasabra e 
publico tambe por mira mas 
creacionnan den cuadro di 
‘Fashion Meets Art’. 

Fotografo, Anuar Habibe: 

“E idea no ta captura momento, si no captura emocion” 


ORANJESTAD - Aruba 
ta conta cu hopi foto- 
grafo, locual ta pone An- 
uar Habibe apart ta cu su 
fotografia no ta enfoca 
riba aspectonan comer- 
cial si no mas bien riba e 
dia cotidiano di nos ciu- 
dadanonan. 

Fotografia artistico e ta 
wordo yama. Den e ent- 
revista aki e ta conta Bon 
Dia Aruba con el a cum- 
insa. 

Habibe ta tuma riesgo cu 
fotografia y su portfolio ta 
contene desde muchanan 
hungando riba caya te na 
adictonan ambulante. “Mi a 
cuminsa fotografia mas cu 10 
aña pasa, pasobra semper mi 
tabata un hende observante. 
Mi ta gusta wak hende riba 
caya. Tur cos a cuminsa na 
Hulanda, pasobra eynan bo 


ta un poco mas desconecta 
mirando cu tur dia bo ta 
wak ta caranan nobo. Bo ta 
wak hende den tram, nan ta 
pensa. E ora bo ta interpreta 
hende segun bo percepcion 
paso bono conoce nan. Mi 
ta corda specialmente un 
homber cu mi a wak den 
tram, e mester por a tin rond 
di un 50 aña. 

E tabata cu parce cu el a caba 
di traha, pero e tabata tin un 
mirada riba su cara, manera 
cu e tabata tristo of manera 
cu hende cercando di dje a 
muri of algo asina. E tabata 
tin un impacto riba mi. Esaki 
ta locual a influencia mi in- 
teres y a duna contexto na e 
manera con mi ta saca potret. 
Claro cu tin ora mi ta cambia 
cosnan un tiki tambe, pa e 
mustra mas artistico” Habibe 
ta conta. 


Fotografia comercial 

Habibe no ta un fotografo 
como carera profesional, si 
no mas bien algo cu e ta haci 
part time banda di tin un tra- 
bou full time. E1 a sigui hopi 
tayer y lesa hopi buki pero 
e ta comenta: “Nunca mi 
a sinti cu mi a siña algo na 
tayernan di fotografia. 

Locual mi a haya ta ideanan 
nobo. Pero siña, esey mi a 
haci riba mi mes. Pa medio 
di lesa hopi buki y no sola- 
mente tocante di fotografia 
so” 

Segun su perspectiva e nun- 
ca kier a haci fotografia co- 
mercial paso e ta sinti, cu 
fotografia comercial ta tuma 
algo afo di e arte. E ta biba 
pa momentonan spontaneo 
teniendo na cuenta e parti 
profesional, paso segun e tin 
momentonan cu tin hopi ba- 
lor. 

“Fotografia ta un arte amplio, 
semper tin diferente hende 
ta enfoca riba diferente cos. 
Mi nunca no a worry pa por 
ehempel, saca potretnan na 
un casamento. E posing pa 
potret no ta hala mi interes. 
Semper mi a enfoca hopi riba 
luz y composion, esey ta algo 
cu tur fotografo mester tuma 
na cuenta. Pero ami a pro- 
fundisa mi mes den diseño 
visual y siña uza entre otro 
leading lines, background y 
contraste ora di saca potret. 
Tur ta elementonan cu mi ta 
tuma hopi na cuenta, hende 
no ta ripara esey.” 

“Tin hende ta wak un potret 
y simplemente haya esaki 
iDunita, pensa cu ta e filter 
ta causa e efecto. Solamente 
fotografonan di berdad, sa 
kico en realidad ta locual ta 
haci e potret un bon potret. 
E motibo principal pakico 
mi ta haci tanto black and 
white photography, ta paso e 
ta accentua otro cosnan cu ta 
perde ora bo ta saca potret cu 
color.” 


Cayanan di Aruba 

Habibe ta conta cu na Hu- 
landa e tabata sali hopi riba 
caya y saca potret pero na 
Aruba e no ta haci esey hopi. 
“Na Aruba mi ta haya dificil 
pa haci street photography 
pasobra tur hende conoce 
otro y si mi publica esaki, 
hende porta ta bay pidi mi pa 
mi kita esaki of tuma mi na 


malo. E cayanan ta chikito y e 
cayanan ta bashi, pues no tin 
mucho cos pasando. Na Hu- 
landa, esaki ta otro paso tin 
movecion constante. Street 
photography no ta solamente 
saca potret riba caya. E tin su 
elementonan cun’e, bo ta uza 
hende como props, tin ora e 
ta pret. Tin ora nan ta den un 


momento incomodo. Hopi 
hende gusta con mi ta cap- 
tura hende specificamente. 
Mi ta captura hende den nan 
momento, pero esey ta algo 
natural, e tin mas di haber 
cu un sentimento y no algo 
tecnico.” 

Habibe ta fmalisa bisando 
cu tecnologia ta su otro pa- 
sion y ta di esey el a kies pa 


haci como su carera. Esaki ta 
locual ta haci cu e no ta mira 
e necesidad di gana placa cu 
fotografia, pasobra den un 
manera e ta algo cu ta intimo 
pa su persona. “Mi ta selfish 
cu mi fotografia, mi kier pa e 
ta algo di mi mes. No algo cu 
mi ta cana bisa hende cu mi 
ta haci”, e ta subraya. Q 

Pronostico di tempo 


Tempo: 

Parcialmente te temporal- 
mente hopi nubia cu den 
oranan di marduga y mainta 
trempan chens pa un awa- 
sero local. 

Temperatura maximo 34 
grado Celsius y temperatura 
minimo 28 grado Celsius. 
Solo lo baha awe nochi 06:39 


pm y lo sali mañan mainta 
06:29 am. 

Biento: 

For di generalmente direc- 
cion oost y modera te basta 
fuerte ; forsa 3 te 5 ( 12 te 39 
km/ora, 7 te 21 nudo). Den 
dia posiblemente fuerte den 
rafaga; forsa 6 (40 te 50 km/ 
ora, 22 te 27 nudo); 


Situacion general di tem- 
po: 

Un ola tropical situa den 
parti oost di area di Caribe 
ta moviendo den direccion 
west. 

Den proximo 24 ora e siste- 
ma aki lo move den area di 
Caribe y lo zorg pa aire rela- 
tivamente humedo y instabil 


den region local. Pa e mo- 
tibo aki por spera formacion 
di nubianan cu por produci 
algun awasero riba isla di 
Aruba. 

Condicion di lama: 

Olanan di lama lo ta for di 
direccion oost cu haltura di 
3 te localmente 6 pia. Q 



DOWpa drempel di trafico: 

Tin hopi peticion, pero area di recreacion pa mucha y scolnan tin prioridad awo 



ORANJESTAD - Depar- 
tamento di DOW ta na 
Madiki Kavel trahando 
drempel riba caminda. 
Tin hopi peticion for di 
comunidad sinembargo 
gobierno a pone priori- 
dad na cierto area. 

E informacion aki ta for di 
un relato di gobierno: 

Albert Angela, como super- 
visor y Alvin Geerman como 
‘eerst projectmedewerker’ a 
trece dilanti tres punto im- 
portante tocante e proyecto 
aki. E prome ta cu nan ta 
consciente cu tin un cantidad 
grandi di peticion pa instala- 
cion di e verkeersdrempels 
aki rond di Aruba, dos cu tra- 
bou ta bayendo di un manera 
eficiente y cu contribucion 
di comunidad, y tres, cu e 


prioridad pa awo ta e areanan 
di recreacion y rond di scol- 
nan. Di e manera aki ta pone 
e siguridad di e muchanan na 
prome luga. 

Mandatarionan a expresa nan 
palabra di elogio pa e traha- 
donan di Departamento di 
Obranan Publico y na su 
director Marlon Croes, pa e 
manera bon y rapido cu ta 
instalando e verkeersdrem- 
pels. E ekipo ta traha den 
oranan di anochi y den dos 
dia, e trabao ta cla. “E grupo 
cu nos tin di contratistanan 
ta gusta loke nan ta haci y di 
comienso e ta bay lihe,” asina 
Geerman ta splica. “Nos ta 
haya e mapa, prepara un dia 
pa busca y trece e material; 
tin 10 trahado cu cada un sa 
loke nan tin cu haci.” 

Angela ta sostene e pensa- 


mento tras di e proyecto aki 
paso personalmente e ta wak 
su necesidad y e alivio cu ta 
trece entre e habitantenan 
di e bario. “Trahando ano- 
chi nos ta wak hopi auto ta 
core duro cual ta un peliger 
pa e muchanan. Mi ta kere 
cu ta na su luga pa bin mas,” 


el a comenta. “Tur caminda 
unda cu nos a traha, hende- 
nan ta hopi positivo; nan ta 
colabora hopi y duna com- 
prension vooral anochi ora 
nos traha.” 

Despues di a instala varios di 
e plateau nan den districto 
di Noord y awo na Madiki, 


e siguiente puntonan lo ta 
Driemasterstraat, Colegio 
Arubano, Biblioteca Nacio- 
nal y despues na Savaneta. 
Gabinete Mike Eman ta in- 
corporando e verkeersdrem- 
pel den e aspecto di siguridad 
y den cuadro di e vision di 
‘Bario Saludabel.’ Q 


Avertorial: 

Subway ta introduci sabor di sopi nobo 

ORANJESTAD - Pa tur esunnan cu ta gusta combina nan Sub di Subway cu algo cayente pa 
come merdia of anochi, awo tur cliente lo tin 6 delicioso opcion di sopi pa kies, asina Tai Foo 
Lee gerente di mercadeo di Subway a confirma e siman aki despues di e lansamento di dos 
sabor nobo dialuna ultimo. 

Subway a introduci e “Tomato Basil Soup” y e “Black Beans Soup” cu ta completa e menu di sopi hunto 
cu e otro opcion nan manera “Chicken Dumpling”, “Potato & Bacon”, “Broccoli & Cheese” y e sopi di 
“Chicken Noodle”. Segun Sr. Lee e sopinan di Subway semper tabata hopi gusta y hopi cliente tambe 
tin e custumber pa bishita e localidadnan di Subway pa cumpra e sopi specificamente. 

“E famoso sopi di broccoli & cheese, pa hopi aña ta un di e faboritonan y nos clientenan pa hopi tempo 
a pidi nos pa mas sopi”, asina e gerente di mercadeo a splica. Pa e motibo aki, banda di e 4 opcionnan di 
sopi cu Subway semper a ofrece gerencia di Subway a opta pa expande e menu y ofrece mas variedad na 
e amantenan die sopi di Subway cu 6 dushi sopi cayente tur dia. 

No ta sigur ainda te ki tempo e sabornan nobo aki lo ta den mercado, pues pasa purba e sopinan y dis- 
fruta e variedad mas grandi cu awo ta obtenibel na e localidad mas cerca dibo. Subway semper a tene na 
cuenta e preferencianan y gusto di nan cliente, pues si comunidad di Aruba duna su stempel di apro- 
bacion, posibelmente e sabornan nobo aki di sopi lo por pasa pa forma parti di e menu fiho pa un y tur 
sigui disfruta di dje pa hopi tempo mas. 

Subway tin 7 localidad situa strategicamente ariba nos isla y ta habri tur dia di 7:30am pa lLOOpm. Pa 
haci un pedido di bo platter faborito yama e localidad di Subway mas serca dibo: Cura Cabai (588-4388), 
Savaneta (584 4377), Sta. Cruz (585 1277), Paradera (582 1077), Palm Beach (586 0277), Alhambra (280 
1277) y Renaissance Market Place (583 4177). 

Pa mas informacion tocante promocion of campaña di Subway of si bo kier comparti bo experencia 
ta cu cualkier producto y servicio di Subway bishita www.facebook.com/SUBWAYARUBA y follow 
Subwayariba twitter na @SubwayAruba pa bo keda bon informa. Q 

KOW YOU CAN CHOOSE 
00T OF H VAOIETY DF 
DELICIOUS SOUPS 





CHICKEN DUMPUNG 
SOUP 


POTATO & BACON 
SQUP 


BROCCOLI & CHEESE 
SOUP 


CHiCKEN NOODLE 
SOUP 



ADD SDUP TO YDUR COMBO! 



Cura Cabai - Dakota - Santa Cruz 
Paradera - Seaport - Alhambra - Palm Beach 

Yakari Gabriel: 


“Ah, meisje van Aruba, dus praat je ook dushi?” 



Ki ora “exotico” of “lekker tropisch” ta bay di un compliment pa un insulto? E ta dificil pa bisa, paso tur 
cos ta depende di e combersacion entre dos persona y con e mensahe ta wordo ricibi. Pero e termino 
exotico ta keda algo controversial. 

“Ja meisje mag ik je iets vragen?” un señora a puntra mi den supermarket, mi ta sacudi mi cabes den 
forma di un si y e ta sigui “Zijn die haren echt van jou? Is het niet een permanent?”. 

E ta facil pa mira e combersacion manera algo sin maldad. Pero e berdad ta cu ningun hende ta cana bay 
cerca muhenan blanco y puntra nan si nan cabey ta di berdad. Sinembargo, pa un of otro motibo hende 
ta pensa e ta okay pa puntra cosnan asina ki na muhenan di color. Na scol tur hende ta cana mishi cu mi 
cabey sin puntra manera ta un cos mi ta un atraccion di circo. “Ja meisje het is zacht als de vacht van een 
schaap”. Si, e ta zona pret. Pero na fmal di dia e no ta kita e echo cu hende ta sinti nan mes cu suficiente- 
mente permiso pa invadi espacio personal. 

Pasobra mi cabey no ta algo cu ta separa di mi curpa, e ta un parti di mi. Y esaki ta pakico feminismo in- 
tersectional ta necesario, pasobra bo por papia di opresion en general ora e ta yega na hende muhe. Pero 
muhenan di color ta biba un otro realidad cu muhenan blanco, mirando cu muhenan blanco, den wowo 
di mundo ta e standard di beyesa y tur cos cu ta leu di esey ta manera nan ta bisa “exotico”. 


UTRECHT - Taunmuhe 
di color den un mundo 
obsesiona cu hende blan- 
co ta un guera riba su mes. 
Pero e micro agresion- 
nan cu mi ta experencia 
tin biaha na un pais pre- 
dominante blanco, ta algo 
fuera di e mundo ki. Kere 
mi, mi no ta exagera. 

Y e storia aki no ta basa riba 
ami so, pero mas bien riba 
experiencianan cu mi ta scu- 
cha 

di otro muhenan di Caribe 
cu ta comparti cu mi kico 
nan ta pasa aden. Tin par 
tin’e pio cu otro, paso ainda 
Rotterdam, Amsterdam y 
Den Haag ta basta diverso. 
Pero tin otro ciudadnan 
unda casi no tin diversidad y 
nos ta sinti nos mes 10 biaha 
mas straño ainda. Nos tur sa 
cu tin un cierto percepcion 
eyfo di muhenan Caribense, 
mescos cu nos sa cu tin un 
historia di sclavitud hopi 
cruel ta core den nos sanger. 

Y mescos tin Hulandesnan 
cu no kier tin nada di haber 
cu nos cu ta bin di e parti 
mas cayente di mundo. Tin 
esunnan cu tin un obsesion 
cu hende di color, cu ta crusa 
poco limite. Tin un sin fin di 
apropiacion cultural ta tuma 
luga tambe (pero nos ta war- 
da esey pa un otro dia). 

No ta solamente Hulandes, 
tin Turco cu Marocano y 
demas nacionalidadnan cu 
simplemente no por contene 
con nan wordo excita ora nan 
wak un muhe di color. “Lek- 
ker krullen van je! Je ben ge- 
woon exotisch!” Desde Bra- 
zil te na Corsou, nan no ta 
stop di cuestiona di cual pais 
na mundo mi ta bin. Y ora bo 
bisa Aruba, e tono ta cambia. 
“Dus praat je ook dushi?” 
Kico esey kiermen necesaria- 
mente ami no sa, pero locual 
ta haci e diferencia ta cu nos 
tin un historia colonial tras di 
nos lomba. E creencia ey cu 
nos ta basicamente di nan. 



Anuncio tocante servicio 


Pa medio di esaki nos kler a informa cu nos tin planea 
pa haci un upgrade di nos sistema bancario. Pa e 
motibo aki nos servicionan di NetBank y Mobite 
Banking lo no ta disponibel for di 6’or di atardi 
diabierna 23 di septemberte 6’or di atardi riba 
dialuna 26 di september, 2016. 

RBC ta gradici bo pa bo pasenshi y ta pidi disculpa pa 
cualkier inconveniencia cu esaki lo portrece. 

Pa mas informacion, yama nos Contact Centre na 
588.0101. 



0 Registered trademark of Royal Bank oF Cánada. Used under licence. 

A12 |RIBA CAYA 


Homber a wordo tira 
a den brasa 

SAN NICOLAS - Diadomingo den careda di l’or mar- 
duga un homber cu tabata den Village a wordo tira pa 
un persona desconoci. E victima tira a presenta na Im- 
san pidiendo ayudo unda aki e personal a traha cun’e. 
Polis a presenta na e sitio pa tuma dato di locual a sos- 
ode. 

Segun e homber e tabata di bishita cerca un persona den Vil- 
lage y aki un persona desconoci pa un of otro motibo a bringa 
cun’e bent’e abou y tire. E homber a ricibi un tiro na su 
brasa robes. Ambulance a transporta e victima pa Hospital pa 
e por haya atencion medico avansa. Q 



Polis a detene dos persona 
durante control 



ORANJESTAD - Diasabra anochi polis cu tabata haci 
nan patruya di rutina para un Lancer pa control. E 
personanan no por a demostra nan documentonan va- 
lido, y a wordo deteni hiba warda. Polis a entrega e per- 
sonanan aki over pa Warda Nos Costa pa un control. Q 

Candela na dam di 
Tanki Leendert 


TANKI LEENDERT - Diabierna anochi un persona a 
informa polis cu na e dam di Tanki Leendert tin un 
candela. Patruya a presenta na e sitio y topa algun sushi 
a na candela. Brandweer a presenta na e sitio pa asina 




Dos persona deteni despues di 
un persecucion 


SAN NICOLAS - Di- 
asabra prome cu di 2’or 
marduga patruya di San 
Nicolas a topa un jeep cu 
recien tabata envolvi den 
un accidente y a bandona 
e sitio. E patruya a topa cu 
e auto aki den Zeewijk y e 
oficialnan a duna e chauf- 
feur señal pa para pero 
esaki no tabata tin resul- 
tado. 

Polis persigui e auto y a so- 
licita ayudo di otro patruya. 

E jeep a bin staciona na Cura 
Cabay. E dos hombernan a keda polis nada otro cu detene ambos homber y transporta 
lanta contra autoridad y no a nan pa warda di polis.Q 

Chauffeur a perde control y bay dal conta 

un cura di cas 

SAN NICOLAS - Diado- 
mingo den careda di 3’or 
di marduga e chauffeur 
di un Nissan Skyline pa 
un of otro motibo a perde 
control tras di stuur y bay 
kibra su auto riba un cura 
di cas. 


E cura di cas un parti a keda 
basha abou, e auto a keda 
memey di caminda sin por a 
move. 

Polis a presenta na e sitio 
pero e personanan den e 
auto a bandona e sitio caba. 





Testigonan a declara na polis 
cu tabatin dos persona den e 
auto. 

Polis a logra haya un di nan 
cu tabata e chauffeur. Polis 
a nota cu e chauffeur tabata 
bou di influencia di un of 
otro substancia pa motibo cu 
e tabata actua straño. Polis a 
transporta e cabayero pa war- 
da di polis pa asina e sosega e 
curpa un poco. □ 

Antisocialnan a drenta via dak y horta den Supermercado 



SAN NICOLAS - Antiso- 
cialnan den oranan di mar- 
duga a kibra e dak patras di 
Springfield supermarket y a 
drenta paden. E Chines cu 
a lanta mainta a haya e luga 
kibra. 

E Chines no por a saca e calcu- 
lacion di kico tur e ladronnan a 
bay cun’e. Polis por a mira con 
e ladronnan a drenta y horta 
riba e grabacion di camara. 
Polis tuma dato di e kiebro. E 
doño a keda di entrega un lista 
di tur locual a wordo horta di e 
luga. □ 



Polis a confisca 
scooternan sin 
documento 

SERO BLANCO - Riba 
caminda di Sero Blanco po- 
lis a para dos scooter y a re- 
sulta cu ambos hoben riba 
nan scooter no por a dem- 
ostra documento valido pa 
scooternan. No a keda polis 
nada otro cu confisca ambos 
scooter te ora tur documento 
ta den ordo.Q 



Accidente 
di auto basta 
fuerte cu herido 


PARADERA - Diabierna 
den careda di 2’or atardi riba 
e caminda di Sero Patrishi pa 
Paradera pabou di Any Time 
a sosode un accidente di auto 
basta fuerte. 

Polis a presenta na e sitio pa 
asina dirigi e trafico cu tabata 
basta druk na e momento ey. 
Ambulance a presenta na e 
sitio y paramedico a brinda 
asistencia na e n dama cu ta- 
bata herida na cabes. 

Polis a constata cu e chauf- 
feur di e jeep bayendo den 
direccion abou lo a brake pa 
un auto su dilanti, cu conse- 
cuencia el a desvia bay den 
banda contrario y dal basta 
duro contra di e Mitsubishi 
Lancer bayendo direccion 
contrario. Ambos auto a keda 
basta kibra y takelwagen di 
seguro a presenta na e sitio 
pa asina transporta e vehicu- 
lonan . Q 

clasieicad 

I ARUBAdeaLcom 


ARUBAdeal.com 

en cooperashon CU ^5 0m?ha PPV market P ,ai;:e Bokierwakeportret^Sairiba Arubadeat.com yjena e'Quickcode 


Pone ciasificado den 
e secshon aki? 

Qai riba www.arubadea1. 
co m/pa p/ user/logi n 

Completamente gratis! 


Computer & 
Telecomunicacion 

Mi ta bendiendo mi Elgato 
Game Capture mi ta 
bendiendo y motibo pasobra 
ma cumpra esaki sin wak ma 
kere y ta pa computer y ta 
pa xbox cu playstation y mi 
no tin ningun di nan so mi 
no ta uza esey mes paso no 
tin producto nan y ta nobo, 
nobo den su caha nunca no 
wordo uza si ken ta interesa 
laga mi sa na yamada cu 
un mensahe na number 
7451133 no ta contesta 
otro app nan | Afl. 400.00 
| Quick Code: 020544 | 

Ta bende un Ps4 + 3 wega 
+ Bluetooth stereo headset 
Mi ta bendiendo mi 
Playstation 4 pa motibo cu 
mi ta bayendo Hulanda. Pa 
mas informacion por yama 
of manda un whatsapp na 
+297 6604863. | Afl. 825.00 
| Quick Code: 019770 | 

Mucha 


Ta bende diferente paña pa 


mucha muhe sizenan ta varia 
entre: 2, llOcm, 3-4Y, 4y, xs 
Afl. 25.00 | Tel. 7373343 
Quick Code: 019041 | 

Ta bende stroller | Af. 
25.00 | Tel. 5616062 

Quick Code: 011808 

Residencia 

Ta huur studio apartamento 
Afl. 900.00 | Tel. 6610304 
Quick Code: 020488 | 

Ta huur un apartamento. 
1300,00 all in sin borg. 
Paradera | tur cos inclui. 
Sin borg. 1 camber, WC, 
sala, cushina, parkeerplaats. 
pa informacion: 

5948787 | Afl. 1300.00 

| Quick Code: 020473 | 

Cas & Decoracion 

Ta bende diferente bloki 
di glas 3 c/u | Mi tin mas 
cu 100 diferente bloki di 
glas 3 florin pa cada un 
Afl. 3.00 | Tel. 5616062 
Quick Code: 019301 | 

Ta bende un sofa | Afl. 
1250.00 | Tel. 00297 5655810 


| Quick Code: 019619 | 

Auto &Acesorio 

Ta bende headlamp pa 
Honda fit 2007 | Ta bende 
headlamp pa Honda fit 2007 
informacion 568-4748 
Quick Code: 019862 

Mi ta bende 2 DC Sport 
3 1/2 inc round burn 

tip exhaust Tips . | Afl. 
175.00 | Tel. 2977337788 

| Quick Code: 020482 | 

Ta bende un Kia Optima 2013 
full Ekipa, e ta Americano 
pues e ta mas grandi/miho 
calidad/ unico na Aruba! 
Yama pa prijs di biaha | Afl. 
39600.00 | Tel. 5920759 

| Quick Code: 019737 | 

Chevy Sedan 2009 hopi bon 
condicion. White. Model: 
C2 Sedan MT. Mester 
bende pa motibo di biahe. | 
Afl. 7500.00 | Tel. 5946120 
| Quick Code: 020429 | 

Negoshi & Servicio 

Ta bende mixer casi nobo par 


di biaha so uza ! Tur cos ta 
casi nobo por tuma contact 
cu me 7405288 (Afl 3500 
combo) e mashin su so ta 
costa Afl 4500 na ASD Aruba 
| QuickCode: 020278 | 

Anuncio & Aviso 

Mi ta buscando e señora Els 
Rodriques. Antes e tabata 
duna les den Gym na playa. 
su adres ultimo tabata Pos 
Chikito. 30 aña pasa na haya 
les di Els pero awor aki biba 
na Hulanda tabata great pa sa 
algo di dje. 

Danki di antemano pa 
algun tip. | Gratis 
Tel. 0031620455795 
Quick Code: 020403 

Brommer&Bicicleta 

Ta bende un Suzuki Hayabusa 
2000 di keur niun problema 
hopi nobo. Brommer ta na 
Corsou. prijs incluyendo : 
Fl.10.200,- // $5.830...hende 
serio call/app: +5999 521- 
9394 | QuickCode: 020513 | 

Ta bende Moto auteco 
XCD 125 | Poco uzo,den 


bon condicion y cu poco 
kilometer cori. | Afl. 
2000.00 | Tel. 6610459 

| Quick Code: 019824 | 

Ta bende un Bajaj 125cc. 
9 luna so y 972 km so 
cori. Bike ta den excelente 
condicion ta hopi economico 
den gasolin. Ta bon pa 
bay trabou of scol. Bike ta 
bin cu su helm. Esunnan 
interesa por bel of app mi 
na 746-5253. | Afl. 2700.00 
| Quick Code: 019761 | 

Ta bende steel Roller-shutter 
Garage-Door di aluminum cu 
motor color blanco, segunda 
mano den bon condicion. 
Size ta 2.2m High x 2.4 m 

wide no tin remote control. 
Na mi bo oferta mester bay 
whatsap na 567-7767 of yama 
| Quick Code: 019823 | 

Paña & Moda 


Ta bende un shimis size 3XL 
| Dos biaha so uza. | Afl. 
160.00 | Tel. (297)5927844/ 
whatsapp| QuickCode: 
020546 



Pelea pafo di E1 gran 
Flamboyan 


ORANJESTAD 
- Diasabra mar- 
duga e polis cla 
pa subi caya a 
scucha gritonan 
pafo di E1 Gran 
Flamboyan cu 
ta keda net pa- 
bou di e warda 
di polis. Polis a 
opta di bay wak 
kico ta pasando 
y topa cu pelea 



entre algun homber. 


Alcohol den curpa a pone cu un grupo di persona a bringa 
cu otro. Polis a logra detene e agresor y a hib’e warda. E otro 
persona no tabata kier a sigui ordo di polis. Mirando cu polis 
a papia cun’e na varios ocasion nan a opta pa hib’e warda pa 
asina intermedia den e asunto aki. □ 



CALBAS - Diabierna den careda di 3’or di atardi riba e caminda di Calbas a 
sosode un accidente entre dos auto. 

Patruya di trafico a presenta na e sitio y a constata cu e chauffeur di e Susuki Swift a subi 
caminda pa haci un U-turn y a dal contra e pickup cu tabata bayendo den direccion abou. 
E chauffeur di e Susuki Swift a resulta herida. Ambulance a presenta na e sitio y para- 
mediconan a brinda asistencia na e victima.Q 


Auto a subi caminda y a dal contra un pickup 


Polis a confisca auto di chauffeur cu tabata 
envolvi den pelea 

SANTA CRUZ - Diabierna den careda di 
10’or di mainta patruya di Santa Cruz aten- 
to a tuma nota di un Starlet cu un rato pasa 
tabata envolvi den un pelea na altura di San 
Antonio College na Santa Cruz. 

E situacion a escala na e scol cu hasta tabatin 
keho entrega na polis di menasa contra di e per- 
sonanan den e auto. A resulta cu e chauffeur no 
tin ningun documento valido pa e auto ta riba 
caminda, y no a keda nada otro pa polis a con- 
fisca e auto. Recherche lo sigui cu e caso di me- 
nasa .Q 

Apertura di Chicken & Lobster na Playa Linda 


ORANJESTAD - Gran- 
di tabata e apertura di 
Chicken & Lobster na 
Playa Linda Hotel. E ta 
un restaurant completa- 
mente nobo cu un con- 
cepto diferente tanto pa 
local y turista. 

Juan Mateo, manager di 
Chicken & Lobster, ta splica 
con e servicio di e restaurant 
ta bay ta caminda cu nan lo 
sirbi galiña cu lobster, catch 
of the day, tambe tin e filet di 
mero, picuda y diferente pla- 
tonan cu un toke local pa nan 
clientela. 

Tambe ta asina cu si bo ta 
interesa pa lunch den e un 






ora di descanso bo por pasa 
lunch y ainda ta sobra tempo 
pa bay trabou bek na tempo. 
R restaurant tambe ta sirbi 
dinner. Juan ta splica cu aki 
ta sirbi pisca local fresco tur 
dia caminda cu e cliente no 
meter tin duda den e filet di 
gruper pasobra aki ta trata di 
piscadonan local cu ta entrega 
pisca fresco tur dia. Q 

HfALTH AND WEiL-BEING 

TEST Dl SUCU GRATIS 


Diamars, 20 di September 2016 


Botica Santa Anna 

9-llam ; Noord 41B 

BEURER hunto cu Botica Santa Anria ta invita pueblo di Aruba 
pa un control di suco gratuito. Durante e evento ta ofrece cu 
cada compra di un paki di BEURER 50 test strips GL, un blood 
glucose monitor modelo GL44, completamente GRATIS* 



authorized distributor for Aruba - Bonaire - Curaçao - St. Maarten ■ Cuba ■ Suriname ■ Guyana 

Ekipo campeon di Aruba a gana e campeon di St. Martin 



ORANJESTAD - Diasabra 
ultimo a tuma luga e wega 
di futbol entre e campeon 
di Aruba, esta S.V RCA y 
e campeon di Sint Mar- 
tin, esta FC Concordia. E 
wega principal aki a haya 
e nomber di “Champions 
of the X-Change” y a tuma 


luga pa 9:00pm den Stadi- 
on Guillermo R Trinidad. 

Ale Aparicio, cu ta hunga de- 
fensa pa S.V RCA pero alabes 
ta “capitan” di e ekipo a cata- 
loga e wega riba su mes como 
hopi bon, tanto den nivel 


como den resultado, den cual 
ambos campeon a haya opor- 
tunidad pa demostra lo miho 
di nan. 

“Tur dos a bin awe nochi pa 
gana y aunke e wega a cum- 
insa riba un velocidad basta 
halto y cu St. Martin a bay di- 


lanti trempan cu hopi smaak 
di gana, pero nos di RCA a 
bin di atras y manera un ber- 
dadero campeon, nos a sa di 
gana e wega tambe”, asina e 
hoben futbolista a bisa cu un 
orguyo riba su cara. 

Mas leu e capitan a admiti cu 


no ta un secreto cu S.V RCA 
a perde algun hungado clave, 
manera Ronald Gomes, Ste- 
phen Rua, Juan Santos y al- 
gun otro clave mas, pero 
sinembargo RCA ta keda 
RCA. 

“Nos a agrupa algun hungado 
nobo procedente di e seccion 
di Junior y awe nochi nan a 
cuminsa custuma den e team 
y gana experencia di awo caba 
y prepara pa un bon campe- 
onato cu ta den cuminsa”, 
segun Ale Aparicio a enfatisa. 

Laurent Samer, delantero y 
capitan di FC Concordia, e 
ekipo di futbol di St. Martin 
parti Frances y cu nan base 
situa na Marigot, a cuminsa 
bisa cu e resultado di e wega 
tabata un sorpresa grandi pa 
nan. E ekipo invita, cu ta ex- 
isti desde aña 1997, a splica 
cu e prome gol, no tabata djis 
un gol, sino tabata un bunita 
gol den un tremendo hugada. 
“Pero mi kier extende un 
aplauso grandi pa e ekipo di 
Aruba, nan a hunga hopi bon. 
Pero nos lo kier hunga un bi- 
aha mas cu nan den futuro, 
sin falta”, asina Samer a duna 
di conoce. 

Tocante SV RCA 

A funda SV Racing Club 
Aruba (RCA) dia 15 di feb- 
ruari 1934. E ekipo a sa di 
crece den e ultimo 82 añan- 
an te bira un organisacion di 
riba 300 futbolista. Nan ta 
parti den division di infantil, 
hubenil, hoofdklas, dama, 
35+ , 40+ y 50+ . Roland 
“Ditto” Acosta ta Presidente 
di e organisacion, mientras 
cu Veron Albertsz ta e Direc- 
tor Tecnico di e ekipo di 25 
futbolista cu ta hunga den e 
division di Honor. 

Historia a conta nos cu den 
pasado, e ekipo di RCA a 


logra titula campeon den 
diferente liga na Aruba na 34 
ocasion. E ekipo di RCA ta e 
prome campeon di pais Aru- 
ba na aña 1986 y ta e prome 
team di Aruba pa bira campe- 
on Antiano na aña 1966. E ul- 
timo biaha cu SV RCA a bay 
cas cu e trofeo di campeon 


tabata den e campeonato di 
aña 2015, e tempo ey contra 
SV Estrella. 

SV RCA ta conta cu sosten di 
su patrocinadonan Big Wheel 
Lottery y Powerade (Tropical 
Bottling Company). 


Tocante Arubaanse Voet- 
bal Bond 

A funda Arubaanse Voetbal 
Bond na aña 1932 y a afilia na 
CONCACAF na aña 1986 y 
despues na FIFA na aña 1988. 
E ta e organisacion cu ta 
maneha futbol amateur y pro- 
fesional riba nos isla, incluy- 


endo e muchanan, hoben, 
hende muhe y adultonan. E 
ta responsabel pa sanciona e 
refereenan y e torneonan di 
futbol organisa pa mayoria 
liga. Nan oficina ta situa den 
Compleho Deportivo Frans 
Figaroa na Noord.Q 

Clasificado Economico 


PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

Señora responsable ta busca 
trabou den area di limpiesa y 
tambe ta cuida hende grandi y 
por baby sit. 

Tel. 743 8899 


TAHUUR 

Apartamento max 2 persona 1 
hab, 1 baño, gas, wifi, cushina, 
sala pequeña na Sabana Ba- 
sora Residence. Sorry no kids, 
no pets. 

Tel. 594 9069 


TA BUSCA 

Trabaou di hasi cas limpi, 
oficina pa dia, ta cuida hende 
grandi y ta cuida mucha. Tin ex- 
periencia 

Tel. 641 1332 


SERVICIO PUBLICO 

pa cualkier problema familiar, di 
placa of di pareha, etc. Bo por 
yama pa hasi un cita na 

Tel. 566 8700 


TA BENDE 

matanan grandi di mango, sor- 
saka, papaya. Cosnan di cushi- 
na. Un auto Kia Sorrento 2006 
perfecto condicion y mucho mas 

Tel. 594 9069 


FOR SALE 

Seat Ibiza Sport Hatchback 
standard 2010. Extremely good 
condition. 1.6 gasoline engine. 
First owner. 

Awg. 15,800 
Tel. 660 2126 


TAHUUR 

un apartamento grandi, 1 cam- 
ber, muebla, inclui awa, gas, 
cable. Exclui coriente, pa un 
persona Afl.1.100 pa luna plus 1 
luna di deposit. 

Wayaca Residence 
Tel.592 9966 


SERVICIO PUBLICO 

Pa tur tipo di trabou 

• Rosa tereno y lanta sushi 

• Excavacion (tambe den 
klip), pos, fundeshi, pool 

• Demolicion 
• Granito 

Tel. 593 2191 /561 7244 
594 0244 


TABENDE 

un cas na Catiri 
123 m2 di construccion 
600 m2 di tereno na un bon prijs 
Afl. 350.000 
Tel. pap 741 3459 
Tel. eng 567 3765 


TAHUUR/TEHUUR 

un cas na Bubali 17G 
3 camber, 2 baño, sala, cushina, 
comedor. No ta inclui awa, cori- 
ente, cable ni gas. 

Prijs: Awg.1.500,00 plus 1 luna 
di deposit. 

Tel.561 1496/662 9832 


TABENDE 

un frigidaire Fls. 375 y un TV cu 
DVD hunto pa Fls. 200 
Tel. 745-4868 / 563-6090 


SERVICIO PUBLICO 

Pagonan facil cu Mr Aaron gran 
medio sanador for di Africa. 
Hopi competente, reconoci mun- 
dialmente, honesto y eficiente 
den amor. 

Resultadonan 100% garantiza 
den 2 dia riba cita. Tur dia di 
6.00am pa lO.OOpm 
Tel. 297 661 8632 
+336 2889 75 99 


SERVICIO PUBLICO 
All Purpose Construccion 

Nos ta repara dak, pega bloki, 
pleister, pega tegels, pintura, 
mastik y hopi mas. Remodela 
cas of negoshi, bon prijs, nos 
ta sigur y rapido cu bo trabaou, 
nos tin experiencia y bo lo keda 
satisfecho cu nos 
Tel. 5661530 


TAHUUR 

En Seroe Blanco una habita- 
cion amoblada, independiente, 
preferiblemente para una o dos 
personas. Tiene cocina, closet, 
aire, baño Fls.500 por mes + 
Fls.500 deposito. 
Servicios aparte 
Tel. 562 3006 


SERVICIO PUBLICO 

Buscando auto pa huur y na bon 
prijs? yama nos 
Tel. 593 9953 


TABENDE 

un auto Toyota Highlander 2002 
Miles cori 18.770. 

E auto ta den bon condicion. 

E 4 tire nobo 
Prijs 10.000 

Tel. 583 5561 / 748 2775 


SERVICIO PUBLICO 

Bo no sa di con tur cos ta 
saliendo bo malo ? 

Nos ta lesa tabacco pa bo na un 
prijs special 

Tel. 566 8700 


TA BUSCA 

trabaou pa haci limpiesa, pa 
cuida hende grandi y tambe 
pa haci oficina limpi 
Tel.593 7219 


TABENDE 

Matrass King size Afl.300 
perfecto estado 
Tel. 731 9060 
yama prome cu 4 di atardi 


TA OFRECE 

Servicio de limpieza en general, 
pintura, chapi, plomeria, con- 
struccion y renovacion. 

Tel. 660 7997 
whatssap +297 660 7997 
+58424 6628183 


TABENDE 

un tereno na Playa, 
Dominicanessestraat, 
425m2, eigendom, Market- 
value Afl.128.000 prijs di benta 
Afl. 100.000 
Tel.592 9966 

TABENDE 

Toyota Camry 22 1999 
automatico 2.300 

Tel. 741 4965 


TABENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 

Central pa tur caminda. 

Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


SERVICIO PUBLICO 

se formatea laptos y computa- 
dora. 

Servicio garantizado. 
Servicio tecnico 

Tel. 661 8855 
+58 424 2713480 


SERVICIO PUBLICO 

Dama responsable y honesto ta 
busca trabou como domestica o : 
waitress den ramo di panaderia 
y belleza tambe 

Tel. 746 0101 


TABENDE 

cama pa 2 hende, 1 cama pa un 
hende, 1 harpa crioyo den bon 
estado 32 cuerda, un amplifier y 
hopi mas 

Tel. 661 2081 


TAHUUR 

Cas na Ponton 

3 camber, 2 baño, semi muebla, 
plus 1 studio apartamento den 
cura Awg. 2.700 pa luna 

Tel. 733 1201 


TAHUUR 

Apartamento amplio, 

1 bedroom muebla, priva 
+ laundry, cable pa 
pareha sin yiu 
Awg. 950 pa luna 
Tel. 7331201 


SERVICIO PUBLICO 

construction 

ta pega blokkie, pleister, plafond 
mosaico, azulejo, vloer dak, 
cura, plafond bow dak, cas com- 
pleto, nos ta arubiano y cu bon 
prijs. 

Tel. 661 2081 


TA BUSCA 

Joven de 25 años busca trabajo 
en cualquier area. 
Honesto y responsable (todos 
los horarios y extras) 

Tel. 661 8855 
+58 424 271 13480 


SERVICIO PUBLICO 

Professional 
Photographers 
Photo shoot in Aruba 
weddings, couple, corporate 
event, senior, new born and 
more call us : 

Tel. 749 2533 
730 5695 


TA BUSCA 

Operator di heavy equipment 
cu rijbewijs pa core truck 
pa drenta servicio di inmediato 
fabor yama 594 0244 of manda 

CV pa ponsonequipment @yahoo.com 


AB0NA PA SOLAMENTE AFL. 35,- PA LUNA Y RICIBITUR DIA B0 CORANTNAN PREFERI 



Yena aki bao e siguiente informadon 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. nPonedenBox. 

□ Tira den Cura. 

[ZZI 3 Luna OóLuna IZZI 1 aña 


Yama na telefon: 582-7800 of manda un email na accounting@bondia.com 

www.bondia24.com 


Telefon 

Nombercompleto: 

Adres di entrega:.. 

Adres di cobranza: 

Pago Adelanta: 

Paardenbaaistraat 10, Oranjestad, Aruba TeL: (297)5257555 
www.lottoaruba.com 

Resultado di Sorteo 1 7 September 201 6 Anochi 



Sorteo # 5978 


7357 


5573 


9903 


Sorteo # 5022 


0695 


Sorteo # 3781 


2789 


Aries 




Sorteo # 1483 


7030 


8994 


1992 


vaeno. 


Sorteo # 1 727 


02 - 04 - 11 - 12-21 


Joker 


15 Letter 


0 

x Jackpot 

0 

x Match 4+ 

4 

x Match 4 

161 

x Afl. 12,00 


160 . 000,00 



) 

Sorteo # 3825 

0 

x Jackpot 

3 

x Match 4 

85 

x Afl. 8,00 


11 - 15 - 16 - 23-26 

7m76óÓoo 


& 


Sorteo # 

0 

x Jackpot 

0 

x match 4 

0 

x Afl. 500,00 

0 

x Afl. 50,00 

0 

x Afl.15,00 


Mega Ball 


Proximo Jackpot 


260 . 000,00 



Afl. 400 . 000 ,- 


áSE&A. tRliUS 


18SEP 2016 


17SEP 2016 



DIARIO 9640,3877,1913 DIARIO 6940, 6053, 9421 


Bo cadena 
di numbernan 
di suerte ta duna 
e number di awe 


SUPER 
s 4 

sio, 

Oamlngo 


8048 


SUPER 

\ 4 J 


0995 


4773, 4079, 0201 


SMARTPLAY 

DAILY 

FLAMINGO 


9961 , 8970 , 3615 
9111 , 3663 , 1520 
0140 , 7171 , 6700 


SMARTPLAY 

DAILY 

FLAMINGO 


9815 , 7108 , 7100 
4100 , 2831 , 9134 
90562410 , 5808 





Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 18 September 2016 Merdia 


Esioqfl 


Sorteo # 1628 


2460 


2576 


1340 



Sorteo # 1628 


6637 




Sorteo # 1628 


9509 


Taurus 


//' 




Sorteo # 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


160 . 000,00 





Afl. 400 . 000 ,- 


átEBAtBiaiS 




No mira loke ta sosode superñcialmente. 
Profundisa mas. Ta importante cu riba e dia 
di awe bo concentra den loke bo kier haci cu 
bo bida. Bo ta pasa voorbij situacionnan cu 
no ta cumbini bo. Number di suerte pa awe: 
9, 24, 35 y 44. 

Bo intuicion lo sirbi pa aclaria dudanan 
sentimental. Animo, Tauro. Ta berdad cu 
cierto circunstancianan no ta sosodiendo 
precisamente manera bo tabata kier. 
Number di suerte pa awe: 19, 21, 27 y 35. 


Taui 



Geminis 


No perde bo tempo y energia cu 
hendenan negativo y cu gusta keha. Ta 
diferente tareanan bo tin bo dilanti y 
nan por cansa bo, pero si bo planea bon, 
lo bo wak con tur cos lo cana. Number 
di suerte pa awe: 4, 12, 22 y 36. 


Un hende cu pa hopi tempo bo no a mira 
lo duna bo un noticia agradabel. Bo mester 
ta hopi concreto ya cu bo astro den e signo, 
bo por bay den un tono algo di fantasia. 
Number di suerte pa awe: 10, 30, 35 y 46. 



Cancer 


Bo realidad ta adkiri otro dimension, hopi 
mas concreto. Pone cosnan na nan luga, 
cuida bo tempo y bo privacidad pasobra awe 
e dia aki lo ta pa bo y bo hendenan, un regalo 
pa disfruta. Number di suerte pa awe: 11, 
24, 32 y 44. 



Leo 


Concentra bo energia den bo propio 
asuntonan. Si bo ta soltero of soltera, 
lo presenta un ocasion pa bo conoce 
un hende hopi interesante, asina ta no 
neglisha ningun oportunidad. Number di 
suerte pa awe: 16, 25, 32 y 45. 

Lo bo sinti bo mes recompensa 
emocionalmente. Corda cu esun cu ta biba 
solamente den pasado no por disfruta di 
awe y cada dia tin su retonan. Nos mester 
enfrenta nan di manera directo. Number di 
suerte pa awe: 12, 21, 27 y 38. 



Libra. 



Rectifica un eror y lo bo sinti bo mes 
miho. Warda un poco prome cu tuma un 
resolucion drastico cu por complica e resto 
di bo fin di siman. Aplica bo intuicion cu 
bo sentido practico di bida. Number di 
suerte pa awe: 5, 14, 27 y 31. 

Ta envolve bo un racha di gasto y compra. 
Ta posibel cu por surgi cierto situacion 
inespera cu lo pone bo forsa na cambia 
plannan na ultimo ora. Particularmente si 
bo a considera un cita amoroso. Number 
di suerte pa awe: 19, 23, 39 y 46 


Scorpio 



Sagitario 



Capricornio 


Lo bo scucha algo cu lo causa admiracion 
den bo realidad amoroso. Un persona 
amigo lo ta porta lo ta porta do di un 
noticia cu lo forsa bo cambia cierto 
plannan cu bo tabata tin. Number di 
suerte pa awe: 2, 25, 39 y 46. 


Prome cu compromete bo mes, pensa bon 
riba e paso cu lo bay dal. Cierto hendenan 
emocionalmente instabil tin e tendencia 
di move di un forma masha slow banda di 
bo. Number di suerte pa awe: 10, 13, 29 



Mq^uario 


y 38. 


Un simpel contesta lo cambia tur bo fin di 
siman. E portanan di curason di e persona 
ey cu tanto ta representa pa bo lo cambia 
di un rato pa otro. Sin embargo, no perde 
pasenshi. Number di suerte pa awe: 7, 14, 
33 y 34. 

M9IBISTA POLITICO 


Remigio A.R. Wever: 

Banco Central ta bati alarma pa motibo di e impacto 

di e fayamento den turismo 



ORANJESTAD - Mientras cu gobierno, y specifica- 
mente minister president Mike Eman y e minister di 
Financia Angel Bermudez, ta persisti den un crece- 
mento economico ficticio di 3.5 porciento pa aña 2016, 
ya esaki a wordo reahusta (lesa: coregi) pa Banco Cen- 
tral pa un crecemento di nos economia di unicamente 
1.1 porciento! Pero awor ta sali na cla cu ni e 1.1% aki 
lo wordo alcansa! E crecemento economico awor ta 
wordo reahusta na djis un mero minimo di 0.4%; y ta 
di con esaki? 

Nos turismo cu a cay den otro! 

Precisamente!.porfm un instancia na Aruba a lanta for di 

soño! Banco Central di Aruba (C.B.A. - Centrale Bank van 
Aruba) tambe a descubri cu e entradanan den turismo e aña 
aki lo defrauda y lo no yena e expectativanan, pues Pais Aruba 
lo tin menos entrada pa gasta - of pa paga gasto - y pa ta mas 
specifico, menos entrada for di impuestonan indirecto. 


Di un banda ta algo positivo cu por lo menos un instancia ta bati 
alarma, pero di otro banda e mesun instancia aki , pues Banco\ 
Central, no tin e curashi pa expresa su opinion riba e berdaderol 
causantenan real di e crisis den turismo pa Aruba. 


Diripiente Banco Central a cobardia y ta mustra no mas riba 
factornan externo; factornan di pafo, riba cua gobierno no tin 
ningun influencia. Ta for di pafo nan ta bini riba nos, y p’esey 
no ta nos culpa! 

Ta basta hipocrita di Banco Central pa papia di: “Probable- 
mente e sector turistico ta keda vulnerabel pa shock na e ban- 
da di e demanda”, “e incertidumbrenan geo-politico den e re- 
gion”, “e clima economico zwak”, y “e competencia regional 
cu ta sigui crece”. Esta un idioma hipocrita di marca mayor! 

Ta e maneho ta e causante, y nada otro! 

E economia Mericano ta recuperando atrobe, pero Banco 
Central den un carta ta exonera gobierno, declarando cu go- 
bierno no ta culpabel di e mal estado di nos turismo. Banco 
Central ta bisa tambe cu Aruba no por yuda cu awor tin mas 
competencia di otro destino den region. Esta un observacion 
estupido! 

Pakico Banco Central no ta honesto y djis bisa: Awor Cuba 
a habri, y e minister di turismo no a haci nada eyriba, e no a 
prepara su mes nunca pa esey, y tampoco no a bini cu ningun 
strategia pa haci lo mas minimo pa enfrenta e situacion aki. 
Pio ainda: semper el a nenga cu Aruba lo tin algun molester of 
sufri di e reapertura di Cuba pa turismo for di Merca. 

Ainda mas pio: el a (yuda) hundi e producto Aruba! E calidad 
di nos playanan y di nos awa di lama a bay atras cu pasonan 
gigantesco; hecho ta cu e playa na Palm Beach y e awa di lama 
eybanda a perde tur nan calidad; nos no por papia mas di un 
Aruba safe y sigur; e prijsnan di hotel- y restaurantnan ta ex- 
tremadamente halto; loke Aruba tin di ofrece na acomoda- 


cion (e “producto di hotel”) 
mes ta hopi bieu y anticua; 
e calidad di restaurantnan 
riba Aruba ta inferior; ta un 
tristesa pa wak con e amabi- 
lidad riba Aruba a bay atras, 
y pa loke ta trata cos di haci, 
diberticion, aventura, bon 
ambiente social, cultura, y 
un bunita interior di un pais, 
Aruba simplemente no por 
competi. 

Shete aña di mal maneho. 

E mal maneho no ta data di 
e aña aki so, e ta andando pa 
shete aña caba! 

Pero ta conoci cu pa añanan 
largo minister Oduber tabata 
produci cifranan falso pa tur- 
ismo, y esaki door di añadi na 
e cifranan aki hopi cantidad 
di Venezolano cu ta bin haci 
uzo di nos ATM-nan, cu ta 
bin “raspa”, of e turistanan 
di bao palapa cu ta tuma un 
baño den e fonteinnan den 
Caya Betico Croes. 

Pero tampoco no a tene e 
poblacion feliz, pa e felicidad 
ey “contamina” e turista na 


un manera natural y espon- 
taneo. Aruba ta “One Un- 
happy Island”, y esaki no ta 
scapa e turista! 

78 porciento feliz? 

Kico e gobierno di AVP ta 
haci pa e felicidad di e pueblo 
Arubano? Locual semper e ta 


haci, y locual e ta haci asina 
bon! Esta, troce e berdad y 
publica storianan bunita den 
e medionan cumpra! 

Mas infeliz e Pueblo Aru- 
bano no por ta; sinembargo, 
durante e conferencia di dia- 
mars y diaranson pasa den 
Renaissance Convention 
Center cu a carga e nomber 
asina curioso di “Happiness 
360 Center”, e actual minis- 
ter di Turismo Otmar Odu- 


ber y su antecesor y mae- 
stro, ex minister di Turismo 
Robertico Croes, a bin trata 
na convence e publico cu 78 
porciento di nos Arubianon- 
an ta sinti nan mes feliz. 

E mashin di propaganda di e 
partido den gobierno ta draai 


“a toda maquina”. 

E pueblo Arubano ta asina 
super feliz, cu e ta duna nos 
turistanan un servicio ex- 
celente y sobresaliente, y 
na nan turno nos turistanan 
tambe ta asina feliz y con- 
tento cu Aruba, cu nan ta 
pasa esaki over na henter nan 
famia, tur nan amigo- y con- 
ocinan, pero con anto e mae- 
stro y su discipulo ta splica 
cu e cantidad di turista cu ta 
yega Aruba, ta sigui baha? Q 


Durante shete (7!) aña nada a ser hacipa mantene y conserva e 
calidad dinosplayanany elama Caribe; nada a ser haci pa pla-\ 
nea niplanifica renobacion di nos producto di hotel, nipa atrae\ 
restaurantnan special (“specialité”), ni hotelnan nobo “niche”\ 
ni pa posiciona eproducto di hotel diAruba, tampoco pa prepara\ 
epersonal di hotel miho, ofpa inspira nos poblacion pa turismoÁ 
siendo esaki nos unicofuente di entrada. 


MEP: 

Dicon parlamento a bin cu amienda # 7? 

ORANJESTAD - Conforme hurisprudencia di corte di derecho humano, cu ta vigila 
e tratado di derecho humano na cual Aruba tambe ta afilia, cada pais mester cumpli 
cu e exigencianan basico di derecho humano. 

E corte ey na 2015 a dicta cu parehanan di mesun sexo no tin e derecho humano pa matrimonio, 
pero si tin e derecho humano di ‘family life’ pa biba cu otro. E mesun corte a impone riba tur 
pais afilia pa respeta e derecho humano di parehanan di mesun sexo. Y si un pais no kier hancra 
e matrimonio entre personanan di mesun sexo den su leynan, e ta oblig’e si pa hancra un otro 
alternativa pa nan. Corte di derecho humano ta laga espacio pa cada pais tene cuenta cu su cul- 
tura, norma y ba- 
lornan, pero lim- 
ita. P’esey e corte 
ta duna e opcion 
na cada pais. Si e 
pais no kier han- 

cra e matrimonio di mesun sexo den ley, e pais tin e obligacion di crea un otro alternativa. Si 
e pais no crea e otro alternativa, un hues por dicta na fabor di hancramento di matrimonio di 
mesun sexo den nos leynan local. 

Na Aruba un hues a dicta na mei ultimo den un caso similar cu debi cu gobierno tabata neg- 
ligente pa hancra un derecho den ley (den e caso ey, derecho di un mucha pa haya e fam di su 
mama), corte a dicta na fabor di e mama y maske cu ley no ta permiti un mucha carga fam di su 
mama, asina mes corte a dicta na su fabor, pasobra gobierno tabata negligente den regla esaki. 
En bista cu e parlamentario de Sousa-Croes a anuncia caba cu e lo acudi na corte, e riesgo 
tabata grandi cu si Aruba no regla un alternativa pa parehanan di mesun sexo, cu un hues por 
a dicta na su fabor. 

P’esey mester a bin cu un amienda # 7: pa cumpli cu e veredicto di corte di derecho humano 
pa hancra un alternativa den ley, union civil, pa asina matrimonio keda un instituto entre hen- 
de homber y hende muhe. Si amienda # 7 no a bin, y e alternativa di union civil no a wordo 
hancra den ley, awe e porta lo ta habri pa un hues dicta cu mester hancra e matrimonio entre 
persona di mesun sexo den ley. Y esaki no ta locual e comunidad Cristian ni Catolico kier pa 
Aruba. E gran parti di nos comunidad, inclusivo clero y representante religioso a urgi parla- 
mentarionan pa percura pa esaki no pasa. Pa haci tur lo posibel pa matrimonio keda e instituto 
entre hende homber y hende muhe. 

E unico forma pa por a logra esaki, ta traves di amienda # 7, den cual ta brinda un alternativa 
na parehanan di mesun sexo, pa asina sigura cu matrimonio ta keda entre hende homber y 
hende muhe. Si amienda # 7 no a bin, matrimonio di persona di mesun sexo lo a bira posibel 
na Aruba. □ 


ln Aruba b&£laat mamcrLu&l aer d&rgálijk altemalieF niát. In he( anderhev amcndemenL 
wenJt heE liuwc?lijlt dan oofc met opcngestcld voorpersoncn van hflUclfde g&slaclit cn wnrdt 
çxpliçieÉ -rpçkojren om naasÉ het tiuwelijk ccn ahematicf le introducercrt inct hpjbehorcndc 
^jridi&che wasrborgen en icchtcn in tiet licbt van gemeldc uitspraak van hct ELMopccs Hof. 

Luigi Bergen (MEP): 

Comunidad ta den estado di alerta 


ORANJESTAD - Pueblo di Aruba mester actua Awor! 

Sacudi: 

Siman pasa diamars Aruba a wordo sacudi un biaha mas pa un 
ola di criminalidad. Criminalidad asina brutal cu a costa bida 
di un ciudadano violentamente. Te cu awe absolutamente 
nada, pero absolutamente nada, a wordo haci pa frena e desa- 
royo hororoso aki. 

Minister: 

Lamentablemente pa puro show y mercadeo politico Minis- 
ter Dowers a presenta na e sitio di e asesinato. Sr. Dowers, 
bo mester a core duro bay Gobernador y entrega bo retiro 
di biaha. Abo y solamente abo ta carga e responsabilidad po- 
litico! Cuanto morto mas mester cay? Cuanto atraco mas 
mester tuma luga? Cuanto ladronicia mas mester tin? Cuanto 
agresion mas contra nos pueblo? 

Un dia Scur: 

Ta bon pa pone den perspectiva kico a pasa riba un dia y e 


respons di Minister Dowers. 

Parlamento: 

Fraccion di MEP a pidi un reunion publico cu caracter di ur- 
gencia. Loke a tuma luga ta un encuentro unda Minister a 
culpa tur otro hende y instancia sin asumi su propio respon- 
sabilidad. Mester tin un reunion publico den Parlamento pa 
por pone fondo disponibel pa combati criminalidad efectiva- 
mente. 

Sindicato: Sindicato S.P.A., S.A.D.A. y F.T.A. a dirigi un carta 
cu contenido cu nos ta sostene. Ta urgi gobierno pa reinsti- 
tui entre otro 1. Control severo riba nos costa, 2. reinstitui 
helicopter, 3. reinstitui radar, 4. fortifica Cuerpo Policial y 
Aduana cu material adecuado pa combati criminalidad y 5. 
colaboracion mas estrecho entre Cuerpo Policial y Aduana. 
M.E.P.: 

Puntonan hopi al caso cu tabata tin den Gobernacion di MEP. 
Arma cu ta riba caya mester wordo entrega! MEP ta bisa cu 

awor nos mester cuida nos pueblo. Tin un panico 
real cu tanto atraco, tiroteo y ladronicia asina. Tur 
cas ta cera y ora di yega cas bo ta keda wak rond si 
no tin nada. Tin miedo pa bay banco y supermer- 
cado. Nos pueblo ta den un estado di alerta. 

Nos tin cu cuida nos mes den e fase aki, sigur nos 
muchanan y nos grandinan. 

Marcha: 

Pa nos, siguridad di nos hendenan ta na prome 
luga y ta prioridad number uno awor. Dia 29 di 

september proximo nos ta 
uni pa e ‘Marcha Pa Nos 
Siguridad’. Su meta ta pa riba 
termino corto, tin vigilan- 
cia efectivo pa nos costa, tin 
mas polis riba caya, disminui 
y elimina posesion di arma 
ilegal, Polis y Aduana mester 
haya ekipo pa combati crimi- 
nalidad, cada polis haya su 
chaleco anti bala, radar bini 
bek den funcion y helicopter 
mester cuminsa bula bek. 


Evelyn Wever - Croes (MEP): 

Kico ta bay haci cu e 500 refugiadonan? 


STA CRUZ - Comunidad a wordo sacudi un biaha mas na 
momento cu a bira conoci cu prome minister Mike Eman 
a bay di acuerdo pa acapara 500 refugiado. Noticia ta cu lo 
uza sporthal Centro Deportivo Betico Croes y e veld di little 
league na Dakota. Sinembargo no por mira ningun movecion 
ni preparacion y pueblo di Aruba mes no a wordo informa. 


“Si bo ripara bon Mike Eman no ta haciendo net nada den 
e ultimo temponan aki. NadaV 


E ta bon scondi ora tin discusion fuerte den comunidad. Ora ciu- 
dadanonan wordo asalta, agredi, asesina, e ta keda scondi. Awor cu 
tin tanto polemica cu e tema di refugiado, un biaha mas e ta keda 
scondi. Ta kico nos tin na un minister presidente asina cobarde? 
Henter comunidad ta puntra su mes ki dia Mike Eman ta duna cara 
na pueblo y splica kico el a palabra y mas ainda, con e ta bay haci 
esaki. 

Arubianonan ta hendenan di curason grandi, tolerante y semper 
ta cla pa duna un man na esnan cu mester di dje. Sinembargo tin 
hopi Arubiano ta sinti cu awor tin otro problemanan cu mester haya 
prioridad. Tin hopi pobresa den nos comunidad y criminalidad a 
alcansa limitenan cu nunca nos a spera. Y den tur e dolornan aki e 

prome minister di pais Aruba ta sconde. E no ta mustra su cara. Unico momento cu bo ta wak e, ta ora 
e ta subi palo di luz pa duna luz of ora e ta manipula durante un conferencia cu 78% di nos comunidad 
ta feliz. Mi ta sigur cu ni Mike Eman mes por ta feliz bou e circunstancianan cu nos pais ta bibando. 

P’esey mi ta urgi henter nos comunidad, ban uni y pone presion riba Mike Eman pa e sali for di su luga 
di sconde. Pa e duna cara na comunidad. Pa e splica kico el a palabra pa cu e tema di fugitivo y con e tin 
pensa di haci locual el a priminti. Q 

Elton Lioe-A-Tjam (ABO): 

Unda e orguyo, dignidad, honor y curashi di e Arubiano a bay? 


ORANJESTAD - Hopi hende ainda ta vota pa e mesun partido, pasobra ainda nan ta emocionalmente mara na e balornan y e idealnan di 
pasado. Pero si e hendenan aki haci nan mes e pregunta cuanto di esakinan a resta of ki sorto di contenido a wordo duna na esakinan, anto nan 
lo keda hopi decepciona pa realisa cu ‘Materialismo a vence Idealismo’. 


E vision y e soño di nos dos 
estadistanan mas grandi, pa 
haci di Aruba un nacion unda 
respet, felicidad, harmonia y 
progreso lo a reina, a keda re- 
duci na corupcion, entregu- 
ismo y cobardia. Parce cu tur 
nan luchanan y sacrificionan 
tabata envano, manera e po- 
litico tradicional di awendia, 
a pone Aruba na rudia di tur 
otro nacionalidadnan. 

Cada dia e ta bira mas difi- 
cil pa no mira con e politico 
tradicional a kita democracia, 
dignidad, orguyo y honor di 
pueblo. Cada dia e ta bira 
mas dificil pa no mira con 
e isla aki a wordo destrui y 
entrega na otronan. Cada 
dia e ta mas dificil pa cera bo 
wowo of mantene bo boca 
cera, ora bo ta ripara cuanto 
inhusticia y abuso ta wordo 



cometi contra e pueblo. Mi- 
rando tur esaki, automatica- 
mente e siguiente pregunta 
mester drenta e cabes di cu- 
alkier ciudadano: 

Un pueblo cu antes tabata 
uno culto, digno y luchado, 
awendia parce uno sumiso, 


dependiente y complaciente. 

Despues cu gobierno a firma 
tur sorto di ‘CITGO-deal’, 
awor ta sali cu tin 5000 Vene- 
zolano inscribi pa haya un 
trabou na e c mehorador’ con- 
tra 700 hende local. Tin un 
otro deal firma, pa trece un 
ferry cu lo trece hopi 'turista’ 
Venezolanonan tur dia pa 
Aruba. Y desde siman pasa, 
mester cambia e Centro De- 
portivo na Santa Cruz den un 
shelter y cu un hentenkamp’ 
lo wordo estableci na Dakota 
pa ubica 600 ‘refugiadonan’ 
Venezolano. Manera nos go- 
bierno actual tin e custumber 
di bende y entrega tur cos di 
pueblo tras di su lomba, nos 
kier haci esey publicamente e 
pregunta si e la bende Aruba 
caba cu Venezuela, dia e la 
bay Venezuela pa firma e 
‘CITGO-deal’. 

Partido ABO a adverti for di 
hopi tempo caba cu nos isla- 
nan ta wordo invadi pa Vene- 
zolanonan y cu Hulanda 


mester asumi su responsabi- 
lidad pa proteha nos fron- 
teranan y isla. Aruba no por 
carga of importa problem- 
anan di otro paisnan, mien- 
tras cu pa via di un politica 
destructivo, nos tambe casi a 
yega den e mesun situacion 


di Venezuela. Hulanda no a 
haci nada, nos parlamento a 
keda ‘sordo y mudo’, gobi- 
erno a keda firma tur sorto 
di protocol, deal y permiso, 
mientras cu ta pueblo ta esun 
cu ta wanta tur sorto di gol- 
pinan di un maneho desca- 
beya y iresponsabel. 

Awor diripiente siman pasa, 
e parlamentario Hulandes cu 
kier introduci un paspoort 
diferente pa Arubianonan, pa 
asina limita nan entrada na 
Hulanda, ta declara cu Aruba 
tin cu tuma Tefugiadonan’ 
Venezolano, segun un pro- 
tocol firma. Wel, wel, esun 
cu kier haci esey ainda mas 
dificil pa Arubianonan cu tin 
e mesun nacionalidad cun’e 
pa establece nan mes na Hu- 
landa, kier obliga Aruba awor 
pa tuma ainda mas stranhero, 
pero e biaha aki bou di e capa 
di ‘refugiadonan’. Si Hulan- 
da mes ta para tras di e politi- 
ca di cera e frontera Europeo 
na Turkia,Grecia y Italia, pa 


asina frena refugiadonan le- 
gitimo drenta Europa, anto 
dicon e parlamentario Hu- 
landes aki kier exigi di un isla 
pober manera Aruba, tuma 
minimal 600 supuesto 'refu- 
giadonan’? 

By the way, e asunto di shel- 
ter temporal tambe ta un 
mentira. Nos tur por a corda 
cu despues di e temblor di 
2010 na Haiti, tambe gobier- 


riba e tereno aki a constata, 
cu e entrada di hende ta casi 
exclusivamente den e area di 
delincuencia, trabou ilegal y 
prostitucion. Un di e reco- 
mendacionnan mas fuerte pa 
soluciona e problema aki ta, 
pa na nivel di Reino nos yega 
na tratadonan di extradicion 
entre Venezuela y Corsou 
ya asina por combati e simia 
di criminalidad entre e dos 


Con e por a yega asina leu cu e politico tradicional por a logra 
kita e dignidad di e pueblo humilde aki y reemplasa esaki cu\ 
dependencia y cobardia. 




Na diferente ocasion, gobierno mes ta admiti cu no 
tin mas tereno of cas social aki na Aruba pa esun-l 
nan cu ta akinan caba. Anto di unda mester saca\ 
tereno y caspa e ‘refugiadonan? 


no a bin cu e mesun excuus 
pa laga algun hende establece 
nan mes temporalmente aki. 
Ainda nan t’ey, e cantidad a 
aumento y algun hasta a bira 
coordinador, activista y cam- 
pañado politico. E model 
cu a wordo uza e tempo di 
Haiti, tabata solamente un 
test model. Awor gobierno 
ta cla pa introduci e model 
a la grandi. Pues e asunto di 
‘refugiado’ Venezolano tem- 
poral, tambe lo bira algo per- 
manente y structural. 
Mientras nos gobernador 
a wordo obliga pa lesa un 
bunita storia na e apertura di 
e aña parlamentario, esun di 
Corsou a scoge pa sinceridad 
y atende e problematica di e 
migracion Venezolano: 

‘Por a sinti e efectonan di 
e problemanan na nos pais 
bisiña. E team di monitoreo 


paisnan aki cu mas efectivi- 
dad (discurso di S.E. gober- 
nador George-Wout, 13 sep- 
tember 2016)’ 

A pesar cu Corsou tin mas 
inversion Venezolano, mas 
comercio di Venezuela y 
lasonan historico cu Ven- 
ezuela via Almirante Pedro 
Luis Brion, e gobierno Cura- 
soleño a scoge pa scucha su 
pueblo, papia e berdad, y sali 
na defensa di su pueblo. Pero 
riba e mesun dia y casi na e 
mesun momento, e gobierno 
Arubano a scoge pa show, 
mas politica di tuma pueblo 
haci y entreguismo. Oh Se- 
ñor, kico e pueblo Arubano 
a haci e politiconan tradicio- 
nal aki, cu nan por haya asina 
tanto rabia y menosprecio pa 
pueblo? Unda e orguyo, dig- 
nidad, honor y curashi di e 
Arubiano a bay? Q 


ReneHerde(AVP): p re supuesto 2017 ta manera planea 


ORANJESTAD - Na tempo y cu deficit 0.5%. E presupuesto pa 2017 cu gobierno a entrega dia 1 di september ultimo, ta 
cuadra cu loke a palabra: e ta na tempo y e deficit a sigui baha te na 0.5%. Exactamente manera a palabra algun aña pasa! 

Paprome biaha den masha hopi aña epresupuesto digobi- 
erno ta wordo entrega na tempo: dia 1 di september! 



Constitucion 

Constitucion di Aruba ta 
prescribi cu e presupuesto pa 
e aña cu ta sigui, mester wor- 
do entrega na Parlamento pa 
mas tarda dia 1 di september 
di e aña prome. Pa hopi aña 
gobiernonan di Aruba no por 
a entrega e presupuesto di e 
siguiente aña na tempo. Ta- 
bata tin aña bou gobernacion 
di MEP, cu e presupuesto no 
a wordo entrega mes! Un di 
e problemanan ta e adminis- 
tracion anticua y complica di 
aparato di gobierno. Fraccion 
di AVP a insisti pa trece cam- 


bio den e administracion fi- 
nanciero pa e ta mas corecto 
y mas eficiente. Minister di 
financia sr. Angel Bermudez 
a presenta un plan cu ta wor- 
do ehecuta awor aki. Aunke e 
plan no a wordo implementa 
completamente, ya por wak 
resultado di e renobacion di 
e sistema di administracion 
financiero di gobierno. 

Deficit 

E bon noticia di e presu- 
puesto 2017 no ta solamente 
cu el a wordo entrega na 
tempo. Loke e presupuesto 
ta encera tambe tin hopi cos 
bon pa maneho fmanciero di 


gobierno di nos pais. Un di e 
puntonan mas importante ta 
e trayecto cu a wordo defmi 
tres aña pasa pa yega na pre- 
supuestonan balansa. Esey 
kier men cu e entradanan cu 
gobierno ta haya, ta cubri tur 
su gastonan. Un forma pa 
midi e desaroyo ey, ta pa wak 
e deficit riba e presupuesto. 

E deficit riba e presupuesto 
pa masha hopi aña ta mucho 
halto, cu ta nifica cu e en- 
tradanan di gobierno no ta 
yega pa cubri e gastonan. 
Gobierno mester a baha 
gasto y subi entrada pa yega 
na un presupuesto balansa. 
Contrario na gobernacion di 


MEP cu tambe a purba yega 
na un presupuesto balansa, 
gobierno di AVP ta yegando 
eynan sin tuma medida. Bou 
di gobierno di MEP, medida 
tabata e forma pa haya placa 
pa cubri gastonan. Gobier- 
nonan di MEP no por a baha 
gasto y subi entrada sin me- 
dida. AVP a bisa for di co- 
mienso cu no por laga Pueb- 
lo paga pa malgastamento di 
gobiernonan di MEP. P’esey 
gobierno a stimula econo- 
mia, inverti den proyectonan 
grandi y valioso pa nos pais, 
crea mas cupo di trabou y 
subi entrada, sin tuma niun 
medida contra pueblo. E re- 
sultado den e presupuesto 
ta cu e deficit pa 2017 lo ta 
manera palabra:0.5%. 


Balansa 

E presupuesto pa 2017 lo 
mester ta e ultimo pre- 
supuesto cu un deficit. E 
siguiente lo mester pa un 
cu 0% deficit of hasta cu un 
surplus chikito di 0.5%. Di 
e forma aki fmancia di gobi- 
erno tambe lo ta bek den ba- 
lansa. Hunto cu esey nos lo 
tin un economia mas balansa 
ora e refineria habri. Esaki ta 
nifica un desaroyo general 
mas balansa na Aruba. 

Exactamente loke gobi- 
erno di AVP a planea y\ 
ta realisa, paso a paso.i 
Pero keda pendiente, ai-\ 
ndafalta! 

Minister Sevinger ta desvia atencion pa no contesta pregunta 



ORANJESTAD - Siman pasa a sigui e reunion publico 
cu Minister Sevinger riba otorgacion y cambio di des- 
tino di tereno na nos Pais. Manera premira, Minister 
Sevinger a bolbe presenta den Parlamento pa bruha 
tera na luga di responsabilisa su mes na pueblo pa su 
maneho hiba. 

E biaha aki Minister Sevinger no a bin cu un napkinfemenino (kotex) 
pa desvia atencion , pero a recori na unfxle di inversionista di tempo di\ 
gobernacion di MEP pa desvia atencion pa no contesta pregunta. 

Rene Herde (AVP): 


Falta di etica 

Minister Sevinger ta conoci pa baha na nivelnan hopi abou ora di reunion publico. Por ehem- 
pel den e reunion publico riba e situacion penoso di dump na Parkietenbos e mandatario a 
haya bon pa zwaai cu kotex sushi den Parlamento di Aruba. 

Un falta di respet enorme pa nos pueblo. E biaha aki cu e Minister mester contesta pregunta 
al caso haci na su persona riba otorgacion di tereno, e mandatario a bay full for di sla atrobe 
door di sinta coba den file priva di inversionista pa sinta lesa corespondencia di e abogado di e 
cliente dirigi na departamentonan di Gobierno. Y esaki dies pasobra cu ta sra. Evelyn Wever- 
Croes e tempo ey a asesora e inversionista como abogado. 

Locual cu Minister Sevinger a presta pa haci aki ta causa daño na imagen di nos pais. E man- 
datario a demostra cu den Gabinete Eman nan no ta respeta privacidad di inversionista y tam- 
poco ta respeta e trabou di abogado na Aruba. Minister Sevinger di e manera aki ta trata na un 
manera cu NO ta etico y ta perhudica comercio y clima di inversion na nos Pais. Pasobra si 
bo no ta AVP, bo ta core e peliger cu Gabinete Eman su ministernan lo lastra bo nomber y bo 
negoshi riba caya pa nan mes por tapa nan propio fechorianan. 

Yen pregunta sin contesta 

Tristo ta cu Minister Sevinger a dedica mas di 3 ora ta papia riba e file di un inversionista na 
nos Pais, na luga di a contesta e preguntanan al caso cu a wordo haci na e mandatario. Mas 
di 30 pregunta haci na su persona no a haya contesta. Y aki claramente por a nota e fayo di e 
Presidente di Parlamento cu no a percura pa yama atencion di Minister Sevinger pa e por keda 
riba e topico y contesta preguntanan haci na dje. 

Ta schors reunion pa tempo indefini 

Pa colmo Presidente di Parlamento a haya ta bon pa schors e reunion te proximo aviso brin- 
dando asina mas oportunidad na Minister Sevinger pa e sigui abusa y keda privilegia esunnan 
mas cerca di dje cu ta haci negoshi grandi cu e firma di e mandatario ora di otorgacion y cam- 
bio di destino di tereno na nos pais. 

Rechasa falta di etica y abuso 

Mirando cu e mayoria di AVP den Parlamento di Aruba ta keda consenti e abusonan di Min- 
ister Sevinger, e yamada ta bay na tur instancia cu ta vigila y investiga pa actua y no laga e 
practica nan coruptivo cu tereno sigui na nos Pais. Pueblo tambe mester mustra nan rechaso 
na Minister Sevinger y tur esunnan cu ta abusa di negoshi cu tereno manera cu ultimamente 
ta birando mas y mas visibil na nos pais. Pasobra solamente un Minister cu kier tapa su practi- 
canan coruptivo ta recori na desvia atencion pa keda sin contesta pregunta.Q 


Banco Central ta señala desaroyonan positivo na Aruba 


ORANJESTAD - Mientras cu economia rond di mun- 
do ta sigui lucha pa yega na crecemento substancial, tin 
desaroyonan positivo na Aruba. Sigur cu reapertura di 
e refmeria. Esey ta algun conclusion cu por saca for di 
e ultimo relatonan di Banco Central riba estado di eco- 
nomia na Aruba. 

Entre otro Banco Central ta señala un crecemento di 0.4% 
di economia pa 2017 y un reserva di divisa cu ta hopi mas 
halto cu e tres lunanan cu ta rekeri. Esaki ta señalnan di sta- 
bilidad y siguridad fmanciero, mientras cu economia di nos 
pais ta adapta na circunstancianan externo y interno nobo. 
Entre e circunstancianan externo ta e crisis na Venezuela, e di 
dos mercado di turismo pa Aruba y economia rond di mundo 
stagna. 

Desaroyo mundial 

Te ainda ta poco pais na mundo cu por mustra crecemento 
economico substancial. Hulanda ta spera un crecemento di 
1.5% si desaroyo externo no daña cos pa nan. Merca ta e pais 
cu a recupera miho y mas lihe for di e crisis. E ta spera un 
crecemento di mas o menos 3% na 2017, pero esaki tambe 
ta depende di loke sosode den otro parti di mundo manera 
China y Europa. E economia di Aruba cu ta completamente 
dependiente di desaroyo den paisnan rond di nos, ta crece 
atrobe den forma modera cu 0.4% danki na e inversionnan pa 
motibo di e reapertura di e refmeria y e ehecucion di proyec- 
tonan grandi manera Green Corridor y Avenida Watty Vos. 
Mientrastanto e maneho di turismo ta busca mercadonan 
nobo pa limita e efecto di e dependencia tradicionalmente 
grandi di nos pais bisiña Venezuela. E crisis Venezolano a nifi- 
ca un caida grandi di entrada pa nos pais. Oficina di turismo ta 
identificando mercadonan nobo y e instrumentonan necesa- 
rio pa adkiri turista cu ta gasta hopi for di otro destinacionnan. 
Turismo ta e sector cu a carga nos pais den tur e añanan cu 
nos no tabata tin e refmeria ta traha. Un tremendo logro pa un 
pais cu a redobla su poblacion den apenas 25 aña. Ta turismo 


cu a saca nos pais for di e pio 
crisis den ultimo 25 aña! 

Inversion 

Atrobe e relato di Banco 
Central ta mustra riba e 
importancia di inversion 
den nos economia pa sigura 
crecemento. E inversion- 
nan grandi cu ta bay haci pa 
reactiva e refmeria ta bin na 
prome luga. E inversion- 
nan cu gobierno a haci den 
proyectonan di infrastruc- 
tura tambe a yuda enorme- 
mente pa crea crecemento 
economico, crea trabou, 
pone mas placa den econo- 
mia y a yuda pa hende gasta 
mas. Esaki ta netamente e 
efecto cu gobierno tabata 
kier cu e inversionnan den 
proyectonan grandi. E no ta 
bay solamente pa e proyecto 
mes. 

Cada uno di nan ta impor- 
tante pa nos pais. E ta bay 
tambe pa e forma cu nan ta 
genera trabou pa nos hende- 
nan, crea entrada pa hende 
por gasta y asina stimula cir- 
culacion di placa den pueblo. 
Ta asina economia ta traha 
y e proyectonan a haci neta- 
mente esey. Nan ta proyec- 
tonan importante pa nos pais 
y nan a y ta sigui crea trabou 



E economia di Aruba cu ta completamente dependiente di desaroyo 
denpaisnan rond di nos, ta crece atrobe denforma modera cu 0.4% 
danki na e inversionnan pa motibo di e reapertura di e refineria y e 
ehecucion di proyectonangrandi manera Green Corridor y Avenida 
Watty Vos. 


y entrada pa hopi hende. 

Cada uno di nan ta importante pa nos pais. E ta bay tambe 
pa e forma cu nan ta genera trabou pa nos hendenan, crea 
entrada pa hende por gasta y asina stimula circulacion di placa 
den pueblo. Ta asina economia ta traha y e proyectonan a haci 
netamente esey. Nan ta proyectonan importante pa nos pais y 
nan a y ta sigui crea trabou y entrada pa hopi hende.Q 

E clausura bunita y colorido di paralimpico 2016 




BRAZIL - Ayera tabata e anochi di clausura di e weganan Paralimpico na Rio 
2016. E ceremonia tabata uno hopi colorido y bunita por a nota e smilenan riba e 
atletanan cara y e union den stadion. China ta e pais cu a gana e mayoria medaya 
sigui pa Great Briain y Ukraine. 

Durante e anochi final aki sr. Philip Carven cu ta presidente di e Internacional 
paralympic comittee a rindi honor na e ciclista Bahaman Golbarnezhad di Iran 
cu a fayece , esaki a uni tur e atletanan di e weganan paralimpico. Carlos Nuzman 
a yama tur e atletanan pa superheroes y a gradici tur boluntario. Carlos Nuzman 
a termina bisando nos por bisa cu nos ta hopi orguyoso cu nos a logra un paralim- 
pico cu lo keda semper den historia di sport y Pabien Brazil y Suerte Tokyo.Q 

Investigacion di SOAB casi cla den caso 
Pietermaai y Baoase 


WILLEMSTAD - Despues cu tabatin 
basta speculacion rond di e porta cu 
Baoase a pone riba caminda publico di 
Drielstraat, y cu porciento a wordo kita 
riba ordo di ROP of Servicio pa Plani- 
ficacion Urbano - antes DROV, tin in- 
dicacion cu ainda e resort luhoso no ta 
cumpliendo cu tur rekisito legal. Segun 
Abogado Achim Henriquez, Baoase a 
schuif e hekinan informador riba tereno 
cu a wordo di dempel ilegalmente, pero 
cu inexplicablemente a haya permit di 
construccion di DROV y Domeinbeheer. 

E estado di e beach ta uno deplorabel, unda 
ainda staca nan di heroe ta sala for di awa y 
un boca di cloaca relativamente nobo, ta haci- 
endo esaki inuzabel. Minister di Transporte, 
Trafico y Planificacion Urbano, Suzy Came- 
lia-Rómer, ta spera di pronto haya e rapport 
di SOAB, kende ta investigando e ilegalidad 
di e proceso di permit, y ta di opinion cu esun 
cu a susha e beach, mester drecha esey den e 
estado original. 

Segun Abogado Henriquez e problema ta 
sinta den funcionamento deficiente di e 
aparato, specificamente ROP antes DROV, 
kende despues di 10-10-T0 a adkiri hopi per- 
sona incapacita den e top kader di su maneho. 
“Durante e maneho di ex minister Charles 
Cooper, cosnan a bay di drasticamente malo, 
unda a apunta compinchinan politico den e 
puestonan concerni”, Henriquez a alega. 
Fraude 

Specificamente ta cuestiona e nominacion di 
e actual hefe di sector di ROP/DROV y di- 
rector interino di CCAA, Caroline González 
Manuel, kende a wordo apunta na 2011 pa 
Cooper. Apesar di tur speculacion di fraude 
rond di su persona, banda di su funcion na 
aeropuerto, González Manuel, ainda ta en- 
carga cu otorgamento di permisonan di 
construccion, autorisacion pa desaroyo di 


proyectonan y adkisicion. 

Segun investigacionnan cu a wordo haci pa 
corant Amigoe na 2014, for di dje tempo ey 
a wordo indica inadecuacion sistematico den 
otorgamento di permit. Specificamente a cu- 
bri e caso di e compleho di apartamento na 
Pietermaai extensivamente, pero no a investi- 
ga funcionamento di e señora ni di e aparato. 

Cooper di su parti a refuta e insinuacionnan 
di abogado Henriquez severamente y a splica 
cu no ta e minister ta dicidi ken ta sinta riba 
cua puesto. “Tin un procedura di aplicacion 
habri cu nos a cana, unda dos candidato a 
keda selecta, y cu esaki a bay gabinete pa no- 
mina esun mas capaz.” 

Alabes, e ex minister a splica cu un minister 
por ta responsabel fmalmente, pero e ta duna 
mandato na hefenan di e aparato pa otorga 
permit. “Ora bo nomina un hende, bo no sa 
antemano cu e ta corupto of no,y si e rapport 
(di SOAB) indica iregularidad, mester a retira 
e mandato y persigui lesnan culpabel”, Coo- 
per a declara. 

Permit di construccion 

Minister Suzy Camelia-Rómer a indica cu 
Domeinbeheer ta cabando e investigacion 
riba e proceso di permit di construccion di 
Baoase y tambe SOAB, kende ta investigando 
e asunto di Pietermaai. Camelia-Rómer ta 
kere cu niun minister por traha sin mandato 
paso e aparato ta mucho grandi, y si retira 
esaki, tur cos lo pega mirando e magnitud di 
permit cu ta keda pidi y procesa. “Si algo a bay 
robes procedura of ta un persona a haci algo 
robes humanamente, mester atende esaki 
efectivamente”, e minister a splica. 

Camelia - Rómer a enfatisa cu prome cu 
husga, SOAB y Domeinbeheer mester con- 
clui nan investigacion, cu e ta spera di haya 
den e siman binidero, pa asina e por tuma ac- 
cion. Q 


Lo sigui traha riba Camara 
di Presupuesto pa supervisa 
financia di gobierno 



WILLEMSTAD - Gobierno di Corsou lo sigui traha 
riba un Camara di Presupuesto, pa supervisa financia 
di gobierno. Asina Gobernador sra. Lucille George- 
Wout a bisa relacionnan cu e plannan di gobierno pa e 
proximo aña parlamentario. 

“Mantencion di un posicion fmanciero sano ta keda un pun- 
ta di enfoke pa e añanan venidero. Reformanan ya inicia lo 
wordo fortifica. Supervision riba ehecucion di presupuesto lo 
wordo sostene cu institucion di un Camara di Presupuesto. 
Tambe ta fortificando e columna fmanciero den e aparato gu- 
bernamental y dunando ehecucion na legislacion ya aproba 
cu ta regarda tanto e maneho fmanciero, como e lasonan fi- 
nanciero entre gobierno y e diferente entidadnan. Ta asina aki 
ta optimalisa e supervision di e lasonan fmanciero tanto den 
gobierno como entre gobierno y e diferente entidadnan. 

Pa sostene desaroyo economico a amplia e incentivonan fiscal. 
Banda di esakinan, ya ta na vigor e cambio di ley di derecho 
di importacion via cual ta sostene iniciativanan caritativo. E 
revision integral di nos sistema di impuesto tambe ta dunando 
resultado y mesun cos ta conta pa e organisacion di Duana, 
cual su ingresonan ta aumentando. E posibilidad di declara- 
cion y pago via electronico a wordo introduci y lo amplia esaki 
gradualmente. Cu esaki ta realisa un miho servicio na comu- 
nidad y un bahada den tarifa y gastonan administrativo. 
Banda di introduccion di incentivonan fiscal ta dunando aun 
mas empuhe na e maneho pa halsa cumplimento cu leinan 
di impuesto, pa asina di un forma social y responsabel baha 
e peso di impuesto. Asina lo contribui na un miho clima di 
inversion, tanto pa hendenan local como pa inversionistanan 
di afo. 

Riba nivel internacional ta importante pa sigui explora e posi- 
bilidadnan pa aumenta e tratadonan di impuesto pa evita pago 
dobel di impuesto. Den e cuadro aki por fortifica tambe inter- 
cambio di informacion fiscal. Pa cu nos sistema fmanciero, ta 
invertiendo den diferente instrumento pa mantene un grado 
halto di integridad. Fortificacion di lasonan di cooperacion cu 
partnernan den Reino y cumplimento cu acuerdonan inter- 
nacional ta un prioridad. Un grado halto di integridad tambe 
ta contribui na un bon clima di inversion, asina e mandatario 
a bisa.Q 


Proyecto Acropolis na Montaña Abou expande cu 30 cas 





WILLEMSTAD - E siman aki Domeinbe- 
heer yi Eigen Woning Plan (EWP) a anuncia 
expansion di e proyecto Acropolis na Mon- 
taña Abou. Esey a tuma luga den un ambi- 
ente festivo. 

Ta trata di casnan cu ta construi conforme e con- 
cepto ‘Public Private Partnership’ cu ta enfoca 
riba brinda mas vivienda pagabel pa pueblo di 
Corsou. E 30 casnan ta forma parti di fase 3 di e 
proyecto. 

Minister Suzy Camelia-Rómer tabata represen- 
ta pa un colaborado na e actividad cu a pone e 
prome bloki. Q 

Fundacion Venex Curaçao disgusta pa 
pasashi den discurso di Gobernador 



WILLEMSTAD — Fundacion Venex Curaçao disgusta 
pa pasashi den discurso di Gobernador. E fundacion no 
ta di acuerdo cu prehuicio y generalisacion. 

E fundacion ta splica, cu den acto di apertura di aña parlamen- 
tario, celebra dia 13 di september 2016, na sede di parlamento 
di Corsou, Su Excelencia Gobernador sra. Lucille George- 
Wout, a afirma lo siguiente: “Henter comunidad por a sinti 
e efectonan di e problema nan na nos pais bisiña, e team di 
monitor riba e tereno aki a constata, cu e entrada di hende ta 
casi exclusivamente den e area di delincuencia, trabou ilegal 
y prostitucion. 

Un di e recomendacionnan mas fuerte pa soluciona e prob- 
lema aki ta, pa na nivel di Reino, nos yega na tratadonan di 
extradicion entre Venezuela y Corsou, ya asina por combati 
e simia di criminalidad entre e dos paisnan aki cu mas efec- 
tividad”. 

Nos como Venezolano, ta considera cu mester expresa nos 
disgusto, no solamente pa locual no ta cuadra y inconveni- 
ente afirmacion, pero tambe pa e scenario den cual a wordo 
realisa, asina como pa e altisima investudura di ken a haci tal 
afirmacion. 

E composicion di migrantenan di paisnan den conflicto ta 
wordo complica. Den caso di Venezolanonan, nos ta sigur cu 
un mayoria di parti di e bishitantenan cu ta yega, ta corespon- 
de pa turismo, cu durante decadanan tabata ruman di nos, y 
cu tanto a faborece e Isla. Pa otro parti, di locual nos no ta tribi 


di cualifica sin prueba of evi- 
dencia cu lo por respalda. Ta 
coresponde e victimanan di 
un situacion di conflicto di lo 
cual nos ta tende masha poco 
pronunciamento oficial. 

Nos no ta apoya bou di niun 
circunstancia accionnan 
criminal comete pa hende- 
nan, independientemente 
di su nacionalidad. Nos ta 
respeta normanan y e filter- 
nan impone localmente pa 
protege e sociedad local, sin 
embargo, nos no por ta di 
acuerdo cu afirmacionnan 
prehuicio, generalisacionnan 
of maltratonan. 

Si e autoridadnan di Paisnan 
di Reino Hulandes, ta desea 
sinceramente evita e efec- 
tonan di e conflicto Vene- 
zolano, nos ta sugeri cu hopi 
respet, haci un pronuncia- 
cion riba e causanan cu lo ta 
origina nan y no solamente 
riba e cualificacion di e victi- 
manan mes. 

Durante siglonan e Venezo- 
lanonan tabata poco interesa 
pa bira emigrantenan, sin 
duda algun, cu un solucion 
pa nos problema ta insisti 
den e decision pa hopi di nos 
famianan bay bek na e tera 
cu nan a bandona cu tanti- 
simo tristesa”. Te aki e punto 
di bista di e fundacion. 

Ta bon pa clarifica, si cu 
sra. Gobernador a lesa loke 
ta pensamentonan di Gobi- 
erno. Sra. Gobernador no 
ta carga responsabilidad po- 
litico pa su declaracionnan. 
Den e caso di presentacion 
di e programa di gobierno e 
siman aki, mas bien pues el 
a delinea maneho y pensam- 
ento di gobierno. Q 


Dr. Ludo Verhoeven instala como 
catedratico na Universidad 


WILLEMSTAD - E siman aki Universidad di Corsou a instala dr. Ludo Verhoeven 
como catedratico na e facultad di asuntonan general. A pasa pa nombramento di e 
catedratico pa motibo di crecemento di e facultad aki y e demanda dia pa dia mas 
grandi pa mas tipo direccion pa formacion na universidad. 

Entre otro a cuminsa e aña aki cu e formacion di Master pa docentenan cu un conexion 
cu un programa Phd. Na momento di acreditacion di universidad mester por conta tambe 


cu un staf cientifico fuerte. 
Prof. dr. Verhoeven lo duna 
un contribucion na esey. E 
catedratico ta conecta cu Be- 
havioural Science Institute di 
Nijmegen. E lo bay fungi den 
e area di psicologia, pedago- 
gia y ortopedagogia na e cat- 
edra di maneho di enseñansa 
y innovacion di enseñansa, 
principalmente den contexto 
local y Caribense. □ 




Atletanan ta sostene SDK 
den intento pa recauda 
1 miyon florin 


WILLEMSTAD - Ayera Fundacion Desaroyo Deporti- 
vo Corsou a organisa un Sport-A-Thon pa recauda fon- 
do pa renobacion di Centro Deportivo Corsou. Duran- 
te 12 ora a purba di recauda 1 miyon florin pa renoba 
e compleho deportivo. Streanan di atletismo manera 
Churandy Martina, Terrence Agard, Liemarvin Bo- 
nevacia, y Hensley Paulina tabata presente pa anima 
e publico y e comunidad di Corsou pa haci donacion. 
Tambe publico tabatin e oportunidad pa dunk nan personahe 
faborito den un tanki di awa, a cambio di un generoso dona- 
cion. Bou di hopi harimento e flamante ex reina di deporte y 
co- anfitrion di e dia, Jadira Bislick, a anima, entre otro lider 
politico di PAIS, Alex Rosaria, y atleta Churandy Martina pa 
‘bah’e na awa’. Tambe Terrence Agard y Liemarvin Bone- 
vacia a sinta riba e stoel temibel di e tanki, pa asina recauda 
fondo pa SDK. 

“SDK ta manera un segundo cas p’ami”, Churandy Martina a 
splica. E strea internacional di atletismo a conta con el a cum- 
insa core riba canchanan di SDK for di su nuebe aña. “Mi 
tambe ke duna di mi parti pa drecha e compleho deportivo pa 
asina mas mucha por haci uzo di esaki”, el a comparti. 
Terrence Agard a comparti con el a practica varios deporte na 
SDK manera natacion y atletismo, y hasta gymnastiek como 
curiculo di scol. “Mi ta kere cu hobennan local mester por 
trein den un facilidad deportivo cu ta cumpli cu e standard- 
nan internacional pa asina nan por penetra y competi riba 
nivel mundial”, el a splica. 

Liemarvin Bonevacia, tambe ta haya ta hopi importante pa 
sostene SDK fmancieramente, paso e ta haya esaki indispens- 
abel pa adelanto di desaroyo deportivo di nos isla. 

Varios lider politico a haci uzo di e oportunidad aki, pa haci 
donacionnan generoso of duna obsekionan valioso pa bende 
riba e website di Curabits. Aki publico por haci un oferta 
riba cualke articulo disponibel y esun cu haci e donacion mas 
grandi ta gana. Ainda ta posibel pa adkiri diferente articulo y 
premio. Tambe tabatin actuacionnan musical di e tan popu- 
lar SQUAD, kende a presenta hitnan manera Ta abo Mi Ke, 
Body Ta 100 y Feliz manera Mi Ta. “Ami a uza e compleho di 
SDK te na grandi, ya cu mi tabata hunga den prome division 

di futbol”, cantante Dopie 
Keyz a splica. Despues ERA 
y Gents tambe a deleita pu- 
blico cu un tremendo pre- 
sentacion. Adicionalmente 
tabatin varios wega y bounc- 
er pa entretene e muchanan. 
Positivo 

Segun Thakaidzwa Doran, 
director di FDDK, e evento 
a crea un conscientisacion 
nobo pa deporte den nos co- 
munidad. Na final, 75.567,69 
florin a keda recauda, ainda 
leu for di e 1 miyon florin cu 
a keda proyecta. “E caminda 
pa exito no ta uno asfalta, 
pero e ta un comienso posi- 
tivo”, el a agrega. Q 

Aruba na Atlantic Rim Collaboratory 



ORANJESTAD - Durante e siman di 12 di 
september 2016 a tuma luga e prome edicion 
di e conferencia internacional di educacion 
“Atlantic Rim Collaboratory” na Reykjavik, 
Iceland. Y Aruba tabata presente. 

Esaki ta un relato di parti di ministerio di Ense- 
ñansa. 

Aruba tabata entre solamente 7 otro pais y re- 
gion como co-fundadonan di e conferencia aki 
cu mester conduci na mas colaboracion inter- 
nacional den enseñansa riba e topiconan di ac- 
cesibilidad, husticia social, oportunidad igual y 
bienestar general di studiantenan den sisteman- 
an educacional rond di mundo. 

Minister di Enseñansa y Famia Michelle Hooy- 
boer-Winklaar, representante di Ministerio di 
Enseñansa y directora general nobo di Insti- 
tuto Pedagogico Arubano Marilyn Richardson 
a representa Aruba. E paisnan y regionnan rep- 
resentando nan sistema educacional ademas di 

Advertorial 


Aruba cu a bin hunto pa e conferencia aki ta entre 
otro Icelandia, Finlandia, Scotland, Irlanda, Canada 
y Merca. Cada pais of region a wordo representa pa 
nan maximo mandatario riba e tereno di enseñansa 
y asina Aruba por a conoce y intercambia di cerca 
cu entre otro Ministernan di enseñansa di Icelandia 
y Scotland como tambe e Minister di e provincia di 
Ontario Canada y e secretaria general di educacion 
pa e estado di Vermont na Merca. 

Tambe tabatin varios profesional y experto presente 
di entre otro Singapore, Australia, Norway y Co- 
lombia cu a comparti nan conocemento y perspec- 
tiva riba e topiconan riba cual a concentra. Un di e 
expertonan mundialmente famoso cu a participa na 
e conferencia ta sir Ken Robinson, conoci pa su in- 
vestigacionnan y tur su charlanan critico riba sistem- 
anan educacional tradicional. 

Prome cu e conferencia e delegacionnan a haya e 
oportunidad di bishita diferente scol na Reykjavik 
y asina haya un bista di e sistema educacional di e 
pais. Loke ta haci Icelandia hopi interesante ta cu e ta 
un isla relativamente grandi compara cu Aruba pero 
cu conoce solamente 330.000 habitante di diferente 
descendencia. E pais tambe conoce un sector di tur- 
ismo cu a bin ta creciendo den forma explosivo du- 
rante e ultimo añanan. 

Minister Michelle Hooyboer a menciona cu e tabata 
sumamente interesante pa e delegacionnan mira tur 
implicacion di e desaroyo y e contexto specifico aki 
di e isla tin riba e sistema educacional y con e pais y e 
scolnan ta reacciona y adapta na esaki. 

Durante e dianan di e conferencia mes a concentra 
riba e topiconan menciona unda cada pais a presente 
nan retonan di mas grandi y tambe e vision, maneho 
y accionnan cu ta ehecutando riba nivel nacional. 
Cada pais cu a participa na e conferencia tin un com- 
promiso grandi pa haci e adaptacionnan necesario 
den nan sistema educacional pa haci esaki uno mas 
inclusivo, mas accesibel, mas husto y cu mas aten- 
cion pa e bienestar general di e studiantenan. 

No por existi dead-ends 

Un di conclusionnan mas importante di e conferen- 
cia ta cu no por existi asina yama “dead-ends” den un 
sistema educacional. Mester crea opcion unda cu no 
tin alternativa y mester elimina cualkier obstaculo pa 


alumnonan por sigui studia. Minister Hooyboer ta 
comparti e pensamento aki completamente y ta in- 
dica cu esaki ta un di e prioridadnan mas halto den e 
maneho di enseñansa cu Aruba ta bin ta hibando pa 
e ultimo añanan. 

“Ora ta trata e tema di cambio of reforma den ense- 
ñansa, hopi biaha nos ta scucha cu esaki ta urgente, y 
di berdad nos tin cu cambia y adapta nos sistema di 
enseñansa. Pero hopi biaha ora yega e momento pa 
introduci e cambio, aunke chikito mes, nos ta exper- 
encia hopi resistencia. Na un banda e no ta un sor- 
presa, mirando cu cambio por haci hende incomodo 
y saca nos for di nos comfort zone, pero si nos tin 
un compromiso pa crea un sistema di enseñansa cu 
ta mas husto y accesibel y ta traha pa tur studiante, ta 
solamente door di cambio nos lo logr’e”, asina Min- 
ister Michelle Hooyboer-Winklaar a splica. 

E titular di enseñansa a sigui bisa cu na Icelandia 
hunto cu e demas paisnan nos a haya e reconfirma- 
cion cu esaki ta crucial y cu cada pais tin esaki como 
prioridad y ta accentua e importancia. E experto dr. 
Pasi Sahlberg di Finlandia, cual pais ta conoci inter- 
nacionalmente pa un di e sistemanan educacional 
mas miho na mundo, ta accentua cu excelencia y 
calidad den bo sistema educacional ta bay man den 
man cu e aspectonan di accesibilidad y oportunidad 
igual. No por perde inclusion y accesibilidad for di 
bista ora cu ta traha riba calidad segun dr. Sahlberg. 
E conferencia a conclui cu diferente palabracion 
entre e paisnan pa asina por sigui coopera cu otro 
riba e temanan aki. E palabracionnan ta inclui “peer 
review” riba maneho y iniciativanan como tambe e 
desaroyo conhunto di indicadornan nobo pa por haci 
investigacion y midi progreso riba e areanan men- 
ciona. 

Otro aña lo tene e siguiente conferencia y Aruba ta 
un di e candidatonan pa ta anfitrion di esaki. Ya ta 
premira cu lo tin varios otro pais y region cu lo uni 
na e iniciativa aki y cu lo participa na e conferencia 
otro aña. 

Minister Hooyboer-Winklaar ta menciona di ta hopi 
contento y satisfecho cu e participacion di Aruba. 
Nos pais, aunke chikito, tabatin un contribucion 
hopi grandi na e conferencia aki y e tabata hopi bon 
pa mira cu nos ta moviendo den e bon direccion 
hunto cu e resto di mundo. Pa mas informacion di 
e conferencia por subi e website www.atrico.org Q 



Banda di esaki a haya sa mas 
di e mundo pero tambe lo ul- 
timo trend nan di marketing, 
branding, emailing, blogging 
pa nombra un par. Banda di 
esaki tabata tin un “Demo 
Pitch Day”sumamente inte- 
resante unda cu 12 startups 
cu a wordo selecciona for di 
mas di 100 aplicacion a pre- 
senta nan ideanan na publico 
y un panel di hurado. 


ATECH Conference 
sumamente interesante! 


ORANJESTAD - Siman pasa 15 september pa 18 sep- 
tember tabata tin e di 2 conferencia di ATECH aki na 
Aruba. ATECH den 2 aña a sa di crece bira e TECH 
conference den Caribe. 

Esnan presente por a scucha y topa cu varios speaker nan 
y investor nan local como tambe internacional manera Kelly 
Hoey, Heather Gallagher di Burning Man y Oscar Kneppers 
di Rockstart Aruba cu a forma parti di ATECH Conference. 


Brenchie’s lab hunto cu El- 
mar a presenta e“Tech Pl>y 
Ground” unda tabatin opor- 
tunidad di experimenta cu 
entre otro 3D printer, 3D 
Scanner y mucho mas. 
ATECH Conference sigur 
ta un conferencia cu lo bay 
sigui crece den futuro y a 
pone Aruba riba mapa mun- 
dial den tech. 

Awor no ta keda nada otro pa 
ATECH Conference 2017 
cu ta premira di bira aun mas 
grandilQ 

^Aufora^. 

Tel: 593-0357 / 588-6699 / 560-1403 
Fax: 588-6698 

Lagrima y flornan por seca, su recuerdonan y tur 
loke e la hasi y significa pa nos lo keda graba pa sem- 
per den nos mente y curason. 

“Serca señor mi ta na pas manera un yu serka su 
mam” Salmo 131 



Thomas Felix Ruiz 

Mihor conoci como: “Tommy” 
^30/07/1942 - fl 5/09/2016 



Cu honda pena pero conforme cu boluntad di 
Dios nos ta anuncia fayecimiento di: 



Marcelo Ramos 


^Anrora^ 

Tel: 593TIS57/ 5SS-6699 / 560-1403 
Fax: 588-6698 

Señor ta mi wardador, mi’n tin falta di nada, den 
cunucu di yerba berde E ta pone mi sosega. 

E ta hiba mi na awa trankil, pa mi bolbe haya for- 
za. Salmo: 23.1 

Cu inmenso tristeza na nos curazon, pero con- 
forme cu boluntad di Dios nos ta participa fayeci- 
mento di: 


Johan F. Boekhoudt 

Mihor conoci como: Jani Taxi 301 



Na nomber di su: 

Tata: fGabriel Dominico Ruiz 
Mama: f Agnes Petra Ruiz-Figaroa 
Esposa Stima: Maria Christina Ruiz-Tromp 
Yiunan Stima: Alexandra C. Ruiz 
Ludwina M. Ruiz 

Cristina M. Donata-Ruiz Y Freddy Donata 
Thomas G. Ruiz y Lijan Luwen Sam 
Yuraima L. Tromp-Ruiz y Eldrich A. Tromp 
Manera Yui: Majory Huntington-Ruiz yjohan Hunting- 
ton y famia 

Tanta: Francisca Figaroa 

Rumannan: Thomasita Jansen Ruiz y Frenk Jansen, 
Nicasio Ruiz y Yolanda Ruiz-Kelly 
Imelda Ruiz, f Anita Edwardo-Ruiz y Dennis Edwardo 
JMario Ruiz y Agnes Ruiz-Arends, Fransisca Essed-Ruiz 
y Harold Essed, Lidia Arends-Ruiz y Alberto Jose Arends 
Lourdes B. Ruiz 

Subrino y Subrinanan: Alvin Leito, Alex Leito, Daniel 
Arends , Tangela Arends y famia , Shira Essed 
Randolf Tromp y famia, Francis Tromp y famia, Jair 
Tromp y famia, Mayra Tromp 

y famia, Anthony Edwardo y famia, Dorina Edwardo y 
famia, Ebby Ruiz y famia, 

Achi Ruiz y famia, Ederick Ruiz , Albertico Ruiz y famia, 
Raquelita Rasmijn-Ruiz y famia, Majory Huntington- 
Ruiz yjohan Huntington y famia, Rolando Ruiz y famia, 
Franklin Jansen y famia, Gregory Jansen y famia, Carina 
Jansen, Natalie Jansen y famia. 

Nietonan/Nietanan Alida de Cuba y Norman Croes, Lu- 
vidio Arindell, Alexis Ruiz, Sean Ruiz, Crystal Dabian, 
C-Jay Donata 

Unico Bisanieto Owen Nathaniel Newton Croes 
Cuñanan y Swanan Aurita y fTony Medina y Famia 
Angela y Joy de Cuba y famia, Maria y Rudsel v/d Hout y 
famia, fPetronilia Tromp y Juan Henriquez y famia 
Beatrix y Jim Maduro y famia, Greta Kelly y famia, Fred- 
dy y Isabel Tromp y famia, Mientje y Bentel Chow y 
famia, Joy Kock &amp; Blanca Kock Fingal y famia 
Suegro/ Suegranan Anthonio Tromp y Edith Tromp-de 
Lange y famia, Harold Sam y Enrika Sam-Everon y Famia 
Comper Nelson Sprock 
Ihanan JFrans Medina, Julio Wever 
Bisinja stima Victor Faro y famia/ Bisiñanan/Amigonan 
y Conocirnan: Juan Werleman, Elvira Orman y famia, 
juan Henriquez, Danilo, Vrolijk, Filomena Gomes y Do- 
mico Klepper 

Tur su primo - y primanan y demas famia nan Ruiz, 
Tromp, Kock, Fingal, Leito, Arends, Essed, Jansen Kelly, 
Danies ,de Cuba, Croes, Donata, Faro, v/d Hout, Madu- 
ro, de Lange, Chow, Figaroa, Huntington, Teixeira, Ar- 
rindell, Zievinger, Henriquez, Medina, Croes, Dabian, 
Sam, Bislick, Frank, Koolman, Gomes, Edwardo, Ras- 
mijn, Orman, Wever ,Sprock, Klepper. 

Zusternan y broedernan di Wit Gele Kruis, Dr. Horacio 
Oduber Hospitaal piso 4 y Ajudante Maria Dirks cu a 
yuda nos ser keri durante su enfermedad. 

Tur su ex-coleganan di Santa Rosa, Team di softball 
Montana Braves y su team di domino: Caba Cos. 

Si en caso den nos tristeza nos por a lubida algun persona 
of famia, nos ta pidi nos sincero disculpa. 

Acto di entiero ta tuma lugar diamars 20 september 2016 
di 2or pa 4or di atardi na Aurora Funeral Home. 

Adres pa Condolencia: Aurora Funeral Home, dialuna 19 
september 2016 pa 7:00 pm- 9:00 pm Disculpa nos pero 
despues di entiero nos no ta ricibi bishita di condolencia 


Mihor conoci como Buchi, Papa of Opa 
★7-10- 1931 - +13-09- 2016 
Na nomber di su: 

Casa: + Sabina Martina Ramos-Kelly 
Yuinan: Odette Ramos y famia 
Rosa Ramos y famia 
Edita Ramos y famia 
Marcelino Armando Ramos y famia 
Benny Ramos y famia 
Astrid Santos-Ramos y famia 
Mayra Ramos y famia 
Mary Ramos y famia 
Shedy Ramos y famia 
Mando Ramos y famia 
Ursell Damon y famia 

Mayornan: +Eustacio Ramos y +Angelina 
Ramos-Vrolijk 

Rumannan: +Luis Ramos y famia 
+ Dolores Ramos y famia 
Vito Ramos y famia 
Cristina Ramos y famia 
Swa y Cuñanan: +Cristobal Kelly y famia 
Pablo Kelly y famia 
Susana Kelly y famia 
+Mario Kelly y famia 
Wilfrido Kelly y famia 
Jacintho Kelly y famia 
Elio Kelly y famia 
Famianan: 

Ramos, Kelly, Forero, Santos Cruz, Peraza- 
Larrarte, Damon, Penja, Vrolijk, Thiel, Kock, 
Wiersma, Gomez, Orman, Curiel, Heyden, 
Boekhoudt, Morales, Guerrero, de Weever, 
Enock, Willems, Christiaans, Caminata, Bar- 
rera Guizarry, Nowak, Caicedo, Cardenas 
Tafur, Flanegien, Dirksen, Maduro tanta 
y omonan, primo(a)nan, sobrino(a)nan, 
nieto (a)nan, bisanieto (a) nan, com(p) ernan, 
ihanan, bisiñanan, conocirnan, demas famia 
na Aruba, Corsow, Hulanda, Merca y Ven- 
ezuela, ex coleganan di Airport, CMB, Aruba 
Security y staf y personal di Huize Maristella. 
Ta invita tur amigo(a)nan, bisinjanan y cono- 
cirnan pa asisti na acto di entierro cual lo tuma 
lugar diamars 

20 september 2016 di 2or pa 4or di atardi na 
Royal Funeral Home, despues saliendo pa 
santana di Sabana Basora. Oportunidad pa 
condoleer na Royal Funeral Home ta dialuna 
19 september 2016 di 7or pa 9or di anochi. 
Nos disculpa si den nos tristeza nos por a lu- 
bida cualkier famia of conocir. Nos ta lamenta 
cu despues di entierro nos no por risibi bishita 
di condolencia na cas. 


*21-08- 1942- +18-09- 2016 

Acto di entiero lo 
wordo anuncia despues. 

.„Aurora n . 

Tel: 593-0857 / 588-6699 f 560-1403 
Fax: 588-6698 

“You are loved more than you know 
You make our heart smile 
You are our everything 
You will forever be our always” 

Isha and Adam 


Aixa de Veer 

Viuda di Carlos Arana 

(17/2/1959-15/09/2016) 

Yiu: Isha Arana y Jair Arends &amp; Adam 

Mayornan: Jerry y Olga de Veer 

Ruman: Belinda de Veer y yiunan 

Melissa Sweerts-de Veer, Hein y yiunan 

Gisela de Veer, Frank y yiunan 

Gerard de Veer, Sharine y yiunan 

Miho amiga: Annemieke Dijkhout y Sharon Ar- 

ends-Elmondalek 

Famianan: Arana, de Veer, Valbuena, Sweerts, 
Arends, de Goede, van Romondt, Leañez, Eman, 
Beaujon, Trapenberg, Henriquez, Ponson, 
Marcucci-Kervel, Dijkhout, Schnogg, Swiers, 
van Kouwen. 

Oportunidad pa condoleer lo ta diamars dia 20 di 
september di 19.00 pa 21.00 ora na Aurora Fu- 
neral Home. 

Acto di despedida lo tuma lugar diaranson dia 21 
di september di 9.00 pa 11.00 di mainta. Crema- 
cion ta tuma lugar den privacidad di seno familiar. 
Nos ta pidi disculpa si den e momentonan dificil 
aki nos a lubida di menciona algun familiar. 

Fuera di nos alcance nos no por ricibi bishita di 
condolencia na cas. Lo tin un box disponobel pa 
donacion pa Edmund Harms Foundation 
Conforme deseo di Aixa ta pidi pa no bin bisti na 
preto. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 


Dokter na warda 

Oranjestad San Nicolas 

Dr. Alvarez Dr. Ramautar 

Tel. 583 9119 Tel. 584 4280 

Botica na warda 

Oranjestad: Eagle Tel. 587 9011 

San Nicolas: Centro Medico Tel. 584 5794 


SERVICO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 0 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 


Schedule di crucero 




Dia: 

Fecha: 

Crucero: 

Yegada: 

Salida: 

Diadomingo 

4september 

FREEWINDS 

05.30 

23.00 

Diaranson 

7 september 

FREEWINDS 

05.30 

23.00 

Diahuebs 

8september 

ADVENTURE 0F 

THESEAS 

07.00 

18.00 



CARNIVAL 

C0NQUEST 

08.00 

16.00 

Diadomingo 

11 september 

FREEWINDS 

05.30 

23.00 

Diahuebs 

15 september 

CARNIVAL 

SPLEND0R 

07.00 

16.00 

Diabierna 

16september 

C0STA LUMIN0SA 

07.00 

13.00 

Diahuebs 

22 september 

ADVENTURE 0F 

THESEAS 

07.00 

18.00 



CARNIVAL 

C0NQUEST 

08.00 

16.00 

Diahuebs 

29 september 

CARNIVAL 

SPLEND0R 

07.00 

16.00 



ISLAND PRINCESS 

13.00 

19.00 

Diabierna 

30 september 

M0NARCH 

07.00 

16.00 


Por fabor tene na cuenta cu e schedule crucero por cambia 


BJKDW 


EMERGENCIA 

911 

POLIS 



Oranjestad 


100 

San Nicolas 


104 

Santa Cruz 


105 

Noord 

107 


Tip Line 


11141 

Brandweer 


115 

Ambulance 


911 

Hospital 


527-4000 

Imsan 


524-8833 

Warda Costa 

913 


Seguridad Nacional 11911 

BOTICA 

1 Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 

Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

The OlivesTree 

584-8888 

Royal Funeral H. 

586-4444 


com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 


Centrale Bank van Aruba 

Daily Exchange Rates - 09/16/2016 



Centrale Bank van Aruba 


1 

Currency 

I 2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.33 

1.35 

1.37 

CHF 

182.54 

183.26 

184.06 

GBP 

2.28 

2.33 

2.39 

JPY 

173.27 

174.85 

176.61 

EUR 

198.13 

199.94 

201.95 

DKK 

25.86 

26.58 

27.38 

NOK 

20.57 

21.29 

22.09 

SEK 

19.91 

20.63 

21.43 

For amounts upto Afl. 100,000 

Dr. Rolindo Dortalina Psicologo - social 


Mente Criminal 



ORANJESTAD - Semper 
e ta e eligi malo. Morali- 
dad ta referi na un serie di 
idea cu ta yuda hende dis- 
tingui entre bon y malo, y 
pa actua den bida segun e 
gracia aki. 

E idea aki ta pa goberna y 
regula e interaccion social, y 
sin nan e moralidad, socie- 
dad lo ta un caos. E morali- 
dad humano ta forma pa tres 
componente importante: 

I. Emocional: te sintimento 
asocia cu e pensamento y 
conductanan moral; e culpa, 
berguensa of e orguyo. 

II. Cognitivo: te manera den 
kico nos ta pensa acerca di un 
problema y con nos ta tuma 


decision ariba loke ta bon of malo. III. Comportamental: te 
moda con nos ta comporta; te grado di cual nos por gaña, haci 
trampa of comporta nos cu honor. 

Es decir, un persona sano of integro ta asocia cu e tres congru- 
encianan aki. Y ora algun di nan no ta presente siguramente lo 
bay tin conflicto. 

Awor, e pregunta ta: Kico te diferencia entre un persona in- 
tegro y uno cu ta capaz di comete crimen, abuso di mucha 
of maltrata su famia? Esun cu mente criminal tin un sistema 
cognitivo cu ta permiti e criminal filtra e realidad pa aproba su 
deseonan daña. 

Den tur mente criminal ta existi un contradiccion entre con- 
senshi cognitivo ilegal di su conducta, y e significado emo- 
cional. Esun cu mente criminal di algun manera ta hustifica 
su accionnan y en realidad é tambe ta un victima. Semper e ta 
culpa otronan pa su accionnan. 

E no ta sinti pena ni remordimento. E criminal su eccema 
mental ta pa castiga otronan cu merece. E sindroma di crimi- 
nalidad ta un producto di e predisposicion biologico - genetico 
pa comete actonan impulsivo violento, y di e interaccionnan 
cu factornan psicologico y social. 

Por ehempel nos grado di impulsividad ta depende di e nivel 
di neurotransmisor celebral conoci como serotonina. E nivel 
aki nos por mir’e disminui dor di e consumo di alcohol y dro- 
ga. Es decir, e grado di agresividad ta depende di e cantidad 
di testosterona cu por aumenta cu esteroid. Estudionan haci 
ta mustra cu e disfuncion celebral ta altera e nivel di substan- 
cianan kimico den cerebro di e persona, y ta causa un inca- 
pacidad pa priva di su impulsonan violento. P’esey mes tin 


Robert Arends: 


Vota pa parlamento Hulandes 

ORANJESTAD - Den e corant “AMIGOE”, na Hulandes pa Hulandes, por a lesa un 
anuncio cu ta indica cu dia 15 di maart 2017 tin eleccion pa scoge miembronan di 
Parlamento Hulandes (esta Tweede Kamer). 

E anuncio ey di “Vertegenwoordiging van Nederland in Aruba” ta splica cua Hulandes biba 
na Aruba por bin na remarca pa vota pa “Tweede Kamer” di Hulanda. Remarcabel ta cu en- 
tre otro tur Hulandes, e Arubiano of e Europeo inscribi of no den Censo di Aruba cu a yega 
di biba 10 aña na Hulanda ta bin na remarca pa vota pa Parlamento Hulandes (esta Tweede 
Kamer Hulandes). Sabiendo cu tin hopi Arubiano Hulandes biba na Aruba cu a studia y biba 
na Hulanda, ta hopi interesante pa sa cuanto di nan a of lo registra pa vota pa Parlamento Hu- 
landes. 

Pakico ta interesante pa sa ta pasobra e privilegiadonan aki casi sigur por vota pa e Parlamento 
di Aruba tambe. Votando pa Parlamento Hulandes e voto ta bay pa un partido politico Hulan- 
des cu lo nombra e Minister den Gobierno Hulandes cu lo ta encarga cu Aruba (esta e Minis- 
ter Hulandes encarga cu Asuntonan di Reino). Esaki kiermen cu e mesun votado por vota pa e 
Minister Hulandes cu ta encarga cu Aruba y alabes por vota pa un partido politico di Aruba cu 
lo nombra e Prome Minister di Aruba. Di moda cu e votado aki tin dos linea di influencia pa 
goberna Aruba. E cos aki ta discutibel y no mester ta aceptabel sin mas aki na Aruba. 

Duna un votado na Aruba e derecho di por vota pa mas cu un Parlamento ta un forma di 
discriminacion dunando un votado mas poder cu otro votado pa influencia. Cu Hulanda kier 
duna tur Hulandes derecho di voto rond mundo segun nan condicionnan ta nan prerogativo. 
Pero ora e derecho di e Hulandesnan ey ta choca cu interes di voto na Aruba, politiconan na 
Aruba mester tuma accion y saca for di e registro di voto (kiesregister) di Aruba tur ciudadano 
di Aruba cu tin derecho di voto na Aruba y na cualkier otro pais tambe. Esaki no ta conta pa 
Hulanda so pero tambe pa Venezuela, Colombia, Haiti etc., etc. Un ciudadano cu tin derecho 
pa vota pa Parlamento di Aruba mester por vota pa Parlamento di Aruba so y e no mag di vota, 
aki na Aruba, pa Parlamento di cualkier otro pais. Aruba mester exigi di tur representacion di 
otro pais aki na Aruba pa nan entrega e lista di personanan cu ta/a registra/vota pa otro Parla- 
mento cu no ta Parlamento di Aruba. Di e manera aki Aruba ta haya e lista di votado cu por 
wordo saca for registro di votado di Aruba.Q 


hopi asesino awe dia den nos comunidad cu ta victima di nan 
propio impulsonan. 

Criminalidad no necesariamente ta asocia cu falta di recurso, 
material y pobresa, sino ta trata di un fenomeno cu ta nace 
den famianan disfuncional. 

P’esey mes nos mester traha duro pa crea programanan adec- 
ua di orientacion, prevencion y di conscientisacion pe pueblo 
y pa famianan di e indole aki. Otro siman lo mi continua cu e 
segundo parti di e tema aki. 

Bon siman pa bo y bo famia. Pa conseho of charla yama nos 
7422840. □ 

Rachel Croes directora nobo di YMCA Aruba 



ORANJESTAD - Despues 
di un temporada na Hu- 
landa, Rachel Croes ta 
bek na Aruba desde 1 di 
mei 2016, cla pa enfrenta 
un reto nobo como di- 
rectora di YMCA Aruba. 
E1 a studia pa docente di 
Biologia na Hulanda sigui 
pa un “Master Opleiding 
Jeugd Studies” na Uni- 


versidad di Utrecht cu 
enfoke riba muchanan y 
hobennan den e categoria 
di 0-29 aña di edad. E es- 
tudio ta dirigi riba “beleid 
y onderzoek” como met- 
odonan di intervencion y 
prevencion pa tur prob- 
lema cu tin den sociedad. 

Rachel Croes a duna di con- 
oce cu durante su estudio pa 
docente di Biologia e tabata 
dunando les pa 4 aña largo. 
Durante su Master Oplei- 
ding el a traha na Gemeente 
Utrecht unda el a haci un 
investigacion y el a traha den 
un proyecto social pa motiva 
mucha y hobennan pa biba y 
come mas saludabel, el a in- 
dica. 

Despues di esaki el a traha 
como “Project Assistant”na 
un hospital, esta Prinses 
Máxima Centrum, cual ta di- 
rigi riba mucha y hobennan 
cu cancer. Siguientemente el 
a bay traha na Nederlandse 
Spoorwegen como Planner 
unda el a yuda implementa 
un programa den diferente 
ciudad. 


Pa loke ta su envolvimento 
cu YMCA Aruba, el a laga 
sa cu e tabata na Hulanda 
na momento cu e vacatura a 
bira disponibel. Durante un 
vakantie na nos isla el a mira 
e anuncio den corant y el a 
solicita mirando cu e posi- 
cion tabata pas bon cu su cu- 
alidadnan, experiencia, pero 
tambe cu su vision como 
persona. 

“Mi ta gusta e posicion hopi. 
E organisacion pa mi ta uno 
hopi bunita unda nos ta yu- 
dando e muchanan den e co- 
munidad. Nos tin muchanan 
di diferente edad ta bin cerca 
nos. 

E ta bunita pa wak con nos 
ta atrae e muchanan aki pa 
yuda nan cu nan desaroyo pa 
asina nan bira un lider den 
futuro y pa nan no bay ariba 
caya. Pa nan no bay cay den 
delincuencia por ehempel, of 
bay haci uzo di droga”, Croes 
a indica. 

Na YMCA e muchanan ta 
pasa un atardi educativo y 
recreativo cu e meta pa nan 


bira un miho persona. Su 
obhetivo ta pa no solamente 
yuda e hobennan cu nan tin 
aworaki na YMCA, pero pa 
tambe enfoca ariba e prob- 
lemanan cu nos tin den nos 
sociedad. 

Un investigacion ta na su 
luga pa asina por yuda e 
muchanan pa nan por tin un 
miho mañan. 

Su mensahe pa comunidad 
ta pa traha hunto: “Mirando 
cu Aruba ta un pais chikito, 
hopi hende ta bin cu idean- 
an hopi bon, pero nos tur ta 
hopi biaha leu for di otro. 

Nos por para hopi mas fuerte 
si nos traha hunto, duna otro 
un man y hunto pone un 
mision nos dilanti pa nos 
pone e muchanan central”, 
asina e director di YMCA 
Aruba a subraya. 

A funda Young Men’s Chris- 
tian Association (YMCA) dia 
6 di juni 1844 dor di George 
Williams na London, In- 
glatera. Su oficina principal 
ta na Geneve, na Suisa. Mas 


di 57 miyon hende ta benefi- 
cia di e asociacion estableci 
den 125 pais rond mundo. 
E lema principal di e or- 
ganisacion internacional ta 
empodera hendenan hoben. 
Bob Steele a funda YMCA 
Aruba 60 aña pasa pa motibo 
e necesidad pa bin cu un luga 
pa hobennan pa evita cu nan 
lo ta riba caya. 

YMCA tin como meta pa 
crea personanan util y ha- 
bil den nos comunidad pa 
medio di brinda guia y mo- 
tivacion, pa asina nan ta un 
influencia positivo ariba nan 
contemporaneo. 

YMCA ta ofrece diferente 
actividadnan manera cam- 
pamento pa mucha, campa- 
mento pa hoben, recreacion 
deportivo manera p.e. vol- 
leyball y basketball y otro 
deporte, como tambe even- 
tonan social. YMCA a cum- 
insa cu e prome “Tra’i mer- 
dia”, yama Ys Care (YMCA 
Care) cu a cuminsa na Aruba 
24 aña pasa cu un programa 
di asistencia cu huiswerk y 
recreo. □ 

Cash & Carry 

220V 

